I. Výsledky hospodárenia verejného rozpočtu 
	Základný rámec vývoja verejných financií v roku 2002 bol stanovený verejným rozpočtom, ktorého hlavné parametre boli schválené ako súčasť zákona č. 586/2001 Z. z. o štátnom rozpočte na rok 2002. Verejný rozpočet bol vymedzený ako súčet rozpočtov jednotlivých zložiek verejnej správy - štátneho rozpočtu, dvoch štátnych fondov, Fondu národného majetku, Slovenského pozemkového fondu, Národného úradu práce, Sociálnej poisťovne, zdravotných poisťovní a obcí.
	Paragraf 1 ods. 2 zákona o štátnom rozpočte stanovil, že hospodárenie verejnej správy v roku 2002 môže byť schodkové do výšky 36 837 mil. Sk. Pri prognózovanom objeme HDP na rok 2002 vo výške 1 052,5 mld. Sk sa predpokladalo, že schodok verejného rozpočtu by nemal prekročiť 3,5 % HDP. Podľa schváleného verejného rozpočtu sa tento cieľ mal dosiahnuť udržaním schodku štátneho rozpočtu na úrovni 38 000 mil. Sk, miernymi schodkami v Sociálnej poisťovni, zdravotných poisťovniach a obciach, vyrovnaným hospodárením v obidvoch privatizačných fondoch a prebytkami v štátnych fondoch a v Národnom úrade práce.
Podľa § 11 ods. 2  písm. d) a ods. 4 písm. g) citovaného zákona bolo možné tento schodok zvýšiť o 15 479 mil. Sk výdavkami na účely finančného krytia výnosov zo štátnych dlhopisov vydaných na účely reštrukturalizácie bánk do sumy 12 679 mil. Sk a záväzkov vyplývajúcich zo záruky vlády za bankové úvery do sumy 2 800 mil. Sk.
                                                                                                                               (v  mil. Sk)
Zložka ver. rozpočtu	Schválený
rozpočet	Skutočnosť
k 31.12.2002	%plnenia	
Štátny rozpočet	-53 479	-51 642	96,6	
z toho: bez reštrukt. bánk	-38 000	-37 077	97,6	
Štátne fondy	 1 954	  829	42,4	
Fond národného majetku	0	1 440	x 	
Sloven. pozemkový fond	0	279	x	
Národný úrad práce	509	1650	324,2	
Sociálna poisťovňa	-379	566	x	
Zdravotné poisťovne	-692	1 510	x	
Vyššie územné celky                                 	x	166	x	
Obce	-200	-  1 124	562,0	
Verejná správa spolu	-52 316	-46 326	88,6	
z toho: bez reštrukt. bánk	-36 837	-31 761	86,2	
Pomer k HDP bez rešt. bánk	-3,5	-3,0	x	

Skutočný schodok, vypočítaný v metodike, v ktorej bol zostavený rozpočet, dosiahol 46 326 mil. Sk, vrátane 14 565 mil. Sk vynaložených na výdavky z reštrukturalizácie bánk. Bez týchto výdavkov dosiahol schodok 31 761 mil. Sk, čo predstavuje len 86,2 percentné plnenie schváleného verejného rozpočtu. V rozsahu svojich výsledkov, uvedených v tabuľke, k tomu prispeli všetky zložky verejnej správy s výnimkou obcí. Predovšetkým to boli fondy sociálneho zabezpečenia, ktoré svoje schodkové rozpočty realizovali s prebytkami. Na základe uvedených výsledkov možno konštatovať, že schodok verejného rozpočtu v roku 2002 nebol prekročený.
	Vyššie uvedené údaje o rozpočte a dosiahnutej skutočnosti sú v národnej metodike, ktorá sa použila pri tvorbe rozpočtov jednotlivých zložiek verejnej správy. Vzhľadom na to, že existujú významné odlišnosti medzi národnou metodikou použitou pri tvorbe rozpočtov na rok 2002 a metodikou, ktorú požaduje uplatňovať Európska únia, v ďalšom texte sú uvedené výsledky za rok 2002 prepočítané podľa metodiky ESA 95. 

1.1.	Schodok verejných financií a vývoj verejného dlhu Slovenskej republiky 
v roku 2002
	Podľa metodiky ESA 95 je celkový stav a vývoj verejných financií meraný prostredníctvom ukazovateľa čisté výpožičky/pôžičky (schodok/prebytok upravený o položky časového rozlíšenia) a prostredníctvom ukazovateľa verejného dlhu. Hodnota týchto dvoch rozhodujúcich ukazovateľov v Slovenskej republike v roku 2002 bola nasledovná:

Ukazovatele	2002	
Čisté výpožičky v mil. Sk	-77 805	
čisté výpožičky/HDP v %	7,2	
Verejný dlh v mil. Sk	475 670	
verejný dlh/HDP v %	44,3	
HDP v bež. c. v mil. Sk	1 073 613	
	
	Dlhodobo vysoká hodnota čistých výpožičiek je reprodukovaná prakticky rovnakými pretrvávajúcimi príčinami:
-	hlavným zdrojom uvedeného stavu sú každoročné schodky štátneho rozpočtu,
-	používanie príjmov z privatizácie štátneho majetku na iné účely ako na splácanie verejného dlhu,
-	poskytované štátne záruky, z ktorých podstatnú časť bolo a bude potrebné realizovať.

1.1.1.	Špecifikácia položiek spôsobujúcich schodky, resp. prebytky 
v metodike ESA 95 podľa jednotlivých zložiek verejnej správy 

	Z výsledkov hospodárenia jednotlivých zložiek sektora verejnej správy v roku 2002 po ich úprave podľa pravidiel ESA 95 vyplýva, že celkové čisté výpožičky verejnej správy SR dosiahli hodnotu -77 805 mil. Sk, čo predstavuje 7,2 % HDP. Na vytvorení tejto hodnoty sa jednotlivé zložky podieľali nasledovne:
v mil. Sk
Verejná správa spolu	-77 805	
z toho:	štátny rozpočet	-54 042	
	štátne finančné aktíva	-4 473	
	štátne záruky	-11 635	
	vyššie územné celky	235	
	obce	197	
	fondy sociálneho zabezpečenia	7 272	
	štátne fondy	5 864	
	privatizačné fondy (FNM a SPF)	-18 770	
	Slovenská konsolidačná, a.s.	-104	
	štátne príspevkové organizácie	-2 155	

Vzhľadom na to, že väčšina podkladových materiálov použitých pri spracovaní týchto údajov bola predbežná, je potrebné aj tu uvádzané výsledky považovať za predbežné. Je to v súlade aj s usmernením Eurostatu pre spracovanie notifikačných tabuliek.

Štátny rozpočet
Čisté výpožičky štátneho rozpočtu v roku 2002 dosiahli -54 042 mil. Sk. Je to dôsledok schodku štátneho rozpočtu vo výške -51 642 mil. Sk (v metodike tvorby rozpočtu). Zostávajúca časť 2 400 mil. Sk predstavuje výsledok z vylúčenia finančných transakcií z príjmovej a výdavkovej strany štátneho rozpočtu a z vykázania položiek časového rozlíšenia. Vyplýva to z nasledujúceho prehľadu:
v mil. Sk
Príjmy štátneho rozpočtu	220 362	
Výdavky štátneho rozpočtu	272 004	
Schodok 	-51 642	
- vylúčenie finančných transakcií		
z toho:	z príjmovej strany	-2 919	
	•	príjmy zo splátok poskytnutých pôžičiek (vrátené návratné finančné výpomoci 1 017 Vodohospodárska výstavba, 700 Slovenská konsolidačná, 568 zdravotné poisťovne, 511 ministerstvo poľnohospodárstva - Št. podporný fond, 51 ministerstvo životného prostredia – ŠFŽP, 72 ostatní)	-2 919	
	z výdavkovej strany	6 160	
	•	poskytnutá návratná finančná výpomoc z titulu realizácie osobitnej záruky vlády na úver pre Slovenskú konsolidačnú, a.s. (pôvodne KBB)	2 276	
	•	majetková účasť vlády v medzinárodných organizáciách	101	
	•	prevod peňazí do budúceho roka z výdavkov štátneho rozpočtu	3 783	
+ zahrnutie položiek časového rozlíšenia	-5 641	
z toho:		
	•	vplyv časového rozlíšenia platených úrokov 	-505	
	•	zahrnutie úrokov uhradených v rámci realizácie štátnych záruk (643 SK a.s., 428 ostatné)	-1 071	
	•	saldo medzi poklesom pohľadávok (-2 804 mil. Sk) a poklesom záväzkov rozpočtových organizácií (3 767)	963	
	•	použitie prostriedkov z minulého roka na dofinancovanie programov	-2 028	
	•	časové rozlíšenie daní	-3 000	
Čisté výpožičky štátneho rozpočtu	-54 042	

Účty štátnych finančných aktív
	Čisté výpožičky účtov štátnych finančných aktív v roku 2002 dosiahli -4 473 mil. Sk. Nasledujúci prehľad poskytuje podrobnú špecifikáciu ich zloženia:
v mil. Sk
Príjmy štátnych finančných aktív spolu	142 841	
z toho:		
•	príjem z FNM na splátku štátneho dlhu (finančná transakcia)	59 100	
•	príjem z FNM na dôchodkovú reformu (finančná transakcia)	61 716	
•	príjmy zo splátok vládnych úverov (finančná transakcia)	13 546	
•	príjem zo splátky pôžičky ČSOB (finančná transakcia)	6 000	
•	prijaté úroky z účtu vedeného v NBS na dôchodkovú reformu	1 938	
•	iné príjmy (napr. lotérie)	541	
Výdavky štátnych finančných aktív spolu	66 629	
z toho:		
•	použitie prostriedkov v štátnom rozpočte (kapitole štátny dlh)	6 099	
•	odškodnenie obetí holokaustu	850	
•	splátky štátneho dlhu (finančná transakcia)	59 100	
•	poskytnutá pôžička mestu Košice (finančná transakcia)	580	
Prebytok štátnych finančných aktív 	76 212	
•	vylúčenie výdavkových finančných transakcií	59 680	
•	vylúčenie príjmových finančných transakcií	-140 365	
Čisté výpožičky štátnych finančných aktív	-4 473	

Štátne záruky
                                                                                                                                           mil. Sk
Štátne záruky poskytnuté v roku 2002		- 16 832	
z toho:			
•	splatné istiny zo záruk z minulých rokov a zaplatené Železnicami SR a Železničnou spoločnosťou, a.s. v roku 2002 		  4 217	
•	štátne záruky za úvery, pri ktorých sa neočakáva realizácia (za SZRB, Slovenský vodohospodársky podnik a Slovenské lodenice, a.s. Komárno		  980	
Hodnota záruk ovplyvňujúca schodok a dlh v roku 2002		- 11 635	

Vyššie územné celky
	Vyššie územné celky a nimi zriadené rozpočtové a príspevkové organizácie dosiahli v roku 2002 čisté pôžičky vo výške 235 mil. Sk. Základnú špecifikáciu ich tvorby poskytuje nasledujúci prehľad:
v mil. Sk
Príjmy spolu	9 154	
z toho:		
•	nedaňové príjmy (administratívne a iné poplatky, úroky a iné)	384	
•	bežné granty a transfery (decentralizačná dotácia a iné)	7 919	
•	kapitálové granty a transfery (decentralizačná dotácia a iné)	851	
Výdavky spolu	8 987	
z toho:		
•	mzdy, platy, poistné do poisťovní a NÚP, nákup tovarov a služieb	4 012	
•	bežné transfery príspevkovým organizáciám, jednotlivcom, neziskovým inštitúciám, nefinančným subjektom	4 139	
•	kapitálové výdavky	436	
Prebytok vyšších územných celkov	166	
•	zostatky peňazí na mimorozpočtových účtoch	178	
+ zahrnutie položiek časového rozlíšenia 
saldo medzi poklesom pohľadávok (-7) a nárastom záväzkov (-170)	-177	
čisté pôžičky príspevkových organizácií	68	
Čisté pôžičky vyšších územných celkov	235	

Obce
	Obce a nimi zriadené rozpočtové a príspevkové organizácie dosiahli v roku 2002 pozitívny výsledok – čisté pôžičky 197 mil. Sk. Základnú špecifikáciu ich zloženia poskytuje nasledujúci prehľad:
v mil. Sk
Príjmy spolu	57 490	
z toho:		
•	daňové príjmy	16 891	
•	bežné granty a transfery (decentralizačná dotácia a iné)	13 789	
•	kapitálové granty a transfery (decentralizačná dotácia a iné)	9 140	
•	prijaté úvery (finančná transakcia)	5 301	
•	príjmy zo splácania poskytnutých pôžičiek (finančná transakcia)	134	
•	príjmy z predaja majetkových účastí (finančná transakcia)	365	
•	zostatok prostriedkov z minulého roka (finančná transakcia)	312	
•	ostatné nedaňové príjmy (príjmy z podnikania a vlastníctva majetku 2 184, administratívne a iné poplatky 1 702, kapitálové príjmy z predaja pozemkov a budov 3 516, prijaté úroky 214 a iné)	11 558	
Výdavky spolu	53 462	
z toho:		
•	mzdy, platy, poistné, nákup tovarov a služieb 	27 364	
•	bežné transfery 	6 053	
•	splátky úrokov	895	
•	kapitálové výdavky	16 030	
•	splácanie istín (finančná transakcia)	2 661	
•	poskytovanie pôžičiek (finančná transakcia)	348	
•	nákup akcií (finančná transakcia)	112	
Celkový prebytok	4 028	
- vylúčenie finančných transakcií	-2 991	
z toho:		
•	 príjmovej strany	-6 112	
•	z výdavkovej strany	3 121	
+ zahrnutie položiek časového rozlíšenia 
- saldo medzi poklesom pohľadávok (-201) a nárastom záväzkov (-623)	-824	
čisté výpožičky príspevkových organizácií	-15	
Čisté pôžičky obcí	197	

Fondy sociálneho zabezpečenia
	Fondy sociálneho zabezpečenia dosiahli v roku 2002 čisté pôžičky vo výške 7 272 mil. Sk. Ich tvorbu špecifikuje nasledovný prehľad:
v mil. Sk
Príjmy FSZ spolu	175 634	
z toho:		
•	príjmy z poistného (91 558 dôchodkové zabezpečenie a nemocenské poistenie, 10 420 mil. Sk, príspevky do NÚP, 56 728 zdravotné poistenie)	158 706	
•	ostatné príjmy (úroky a iné príjmy)	2 730	
•	zostatok prostriedkov z minulého roka (finančná transakcia)	14 140	
•	príjmy zo splátok pôžičiek poskytnutých Národným úradom práce v rámci aktívnej politiky trhu práce (finančná transakcia)	58	
Výdavky FSZ spolu	158 506	
z toho:		
•	výdavky poistenia (88 586 na dôchodkové zabezpečenie a nemocenské poistenie, 8 877 na aktívnu a pasívnu politiku trhu práce, 54 237 na zdravotné poistenie)	151 700	
•	výdavky správnych fondov (mzdy, poistenie, tovary a služby, investičné výdavky)	6 238	
•	splátka návratnej finančnej výpomoci zo zdravotných poisťovní do ŠR (finančná transakcia)	568	
Celkový prebytok FSZ	17 128	
- vylúčenie finančných transakcií	-13 630	
z toho:		
•	z príjmovej strany	-14 198	
•	z výdavkovej strany	568	
+ zaradenie položiek časového rozlíšenia	3 773	
saldo medzi poklesom pohľadávok (-99) a poklesom záväzkov (3 872)		
Čisté pôžičky fondov sociálneho zabezpečenia	7 272	

Štátne fondy
	Štátne fondy v roku 2002 dosiahli pozitívny výsledok - čisté pôžičky vo výške 5 864 mil. Sk. Nasledujúci prehľad poskytuje základnú špecifikáciu ich tvorby:
v mil. Sk
Príjmy štátnych fondov spolu	15 165	
z toho:		
•	prijaté odvody vlastníkov energetických zariadení do Štátneho fondu JEZ	2 674	
•	prijaté úroky	998	
•	prijaté transfery zo štátneho rozpočtu do Štátneho fondu rozvoja bývania	2 768	
•	zostatok prostriedkov z minulého roka (finančná transakcia)	6 933	
•	prijaté úvery v ŠFRB (finančná transakcia)	1 118	
•	prijaté splátky poskytnutých pôžičiek (finančná transakcia)	329	
Výdavky štátnych fondov spolu	6 285	
z toho:		
•	kapitálové výdavky	613	
•	bežné výdavky na mzdy, tovary a služby	170	
•	poskytnuté pôžičky jednotlivcom a obciam zo ŠFRB na bytovú výstavbu (finančná transakcia)	5 502	
Celkový prebytok štátnych fondov	8 880	
- vylúčenie finančných transakcií	-2 878	
z toho:		
•	z príjmovej strany	-8 380	
•	z výdavkovej strany	5 502	
+ zahrnutie položiek časového rozlíšenia
saldo medzi poklesom pohľadávok (-147) a poklesom záväzkov (9)	-138	
Čisté pôžičky štátnych fondov	5 864	

Fond národného majetku
	Čisté výpožičky FNM v roku 2002 dosiahli -18 770 mil. Sk. Pre ich vytvorenie bol rozhodujúci charakter príjmov a spôsob ich použitia. Rozhodujúce boli príjmy z privatizácie vo výške 161 043 mil. Sk, ktoré ale predstavujú podľa ESA 95 finančnú transakciu nezahrňovanú do výpočtu čistých výpožičiek. Príjmy z iných zdrojov dosiahli 2 710 mil. Sk.

                                                                                                                                           mil. Sk
Príjmy FNM spolu		163 752	
z toho:			
•	Príjmy z privatizácie		161 043	
•	Ostatné príjmy (372 dividendy, 313 pokuty a poplatky, 537 úroky, 1275 vrátené prostriedky a kurzové rozdiely, 82 z postúpených pohľadávok, exekúcií, 127 z osobitného účtu MSPNM, 4 ostatné)		2 710	
Výdavky FNM spolu		162 312	
z toho:		
•	transfer do štátnych finančných aktív na splátky štátneho dlhu (finančná transakcia)		59 100	
•	transfer do štátnych finančných aktív na dôchodkovú reformu (finančná transakcia)		61 716	
•	splátka úveru a dlhopisov FNM (finančná transakcia)		15 373	
•	nákup akcií (finančná transakcia)		3 290	
•	splátky štátnych záruk poskytnutých pred r. 2002 (finančná transakcia)		3 762	
•	ostatné použitie		19 071	
v tom:		
•	odmeny poradcom a úhrada tovarov a služieb FNM		2 174	
•	cenové rozdiely tepla a teplej úžitkovej vody		689	
•	prostriedky pre STV a Slovenský rozhlas		218	
•	úhrada záväzkov zdravotných poisťovní a zdravotníckych zariadení		3 685	
•	úhrada záväzkov ŽSR		3 115	
•	dotácia Ministerstvu pôdohospodárstva SR		1 234	
•	úhrada majetkovej ujmy v Slovenskej sporiteľni a SK, a.s.		1 073	
•	úhrada nákladov na vybudovanie plynárenských zariadení obciam		4 081	
•	platené úroky (vrátane úrokov v rámci štátnej záruky 847)		1 995	
•	ostatné výdavky (napr. rozvojový program školstva 509)		807	
Prebytok FNM		1 440	
- vylúčenie finančných transakcií		-17 802	
z toho:			
•	z príjmovej strany		-161 043	
•	z výdavkovej strany		143 241	
+ zahrnutie položiek časového rozlíšenia 
saldo medzi poklesom stavu pohľadávok (-5 544) a poklesom stavu záväzkov (3 136)		-2 408	
Čisté výpožičky FNM		-18 770	

Slovenský pozemkový fond
v mil. Sk
Príjmy SPF spolu	703	
z toho:		
•	príjmy z podnikania a vlastníctva majetku	233	
•	iné príjmy (predaj pozemkov 81, exekúcie 11 a iné)	169	
•	privatizácia štátnych poľnohospod. podnikov (finančná transakcia)	227	
•	predaj akcií (finančná transakcia)	74	
Výdavky SPF spolu	424	
z toho:		
•	kapitálové výdavky	15	
•	bežné výdavky 	409	
Celkový prebytok SPF	279	
- vylúčenie finančných transakcií	-301	
z toho:		
•	z príjmovej strany	-301	
+ zahrnutie položiek časového rozlíšenia
saldo medzi poklesom pohľadávok (-177) a poklesom záväzkov (5)	-172	
Čisté  výpožičky SPF	-194	

1.2. Hospodárenie jednotlivých zložiek verejného rozpočtu v národnej metodike
	V tejto časti sa uvádzajú výsledky rozpočtového hospodárenia jednotlivých zložiek verejného rozpočtu (s výnimkou štátneho rozpočtu, ktoré sú komplexne uvedené v prvej knihe) v národnej metodike zostavenia a hodnotenia ich rozpočtov.

1.2.1. Štátne fondy

	Po zrušení väčšiny z dvanástich štátnych fondov k 1.1.2002 v roku 2002 plnili osobitné úlohy, ktoré sa v plnej výške nezabezpečovali z výdavkov štátneho rozpočtu, už iba dva (Štátny fond rozvoja bývania, Štátny fond likvidácie jadrovoenergetických zariadení), resp. tri (v priebehu roka bol krátkodobo na obdobie jedného mesiaca zriadený Fond náhradného výživného) účelové štátne fondy. Na štátny rozpočet sú napojené finančnými vzťahmi (transfermi) a ďalšie peňažné prostriedky na plnenie svojich úloh získavajú vlastnou činnosťou, resp. aj úvermi. 
Hospodárenie štátnych účelových fondov za rok 2002 skončilo takto (v mil. Sk):

Zdroje štátnych fondov	                             15 164,9	
z toho: prijaté úvery	1 118,0	
           zostatok prostriedkov z minulých rokov	6 932,8	
Príjmy štátnych fondov	7 114,1	
	
Potreby štátnych fondov 	6 285,2	
z toho: splatené úvery	0,0	
Výdavky štátnych fondov	6285,2	
	
Rozdiel zdrojov a potrieb štátnych fondov (podľa účtovnej závierky)                       8 879,7

Celkové zdroje štátnych fondov v roku 2002 v úhrnnej sume 15 164,9 mil. Sk tvorili  hlavne nedaňové príjmy, ktoré dosiahli spolu 10 950,0 mil. Sk. Z nich však 6 932,8 mil. Sk predstavujú zostatky peňažných prostriedkov fondov z predchádzajúcich rokov. Na tvorbe zdrojov sa podieľal transfer zo štátneho rozpočtu 2 767,8 mil. Sk (z toho 5,0 mil. Sk tvorí prevod z Fondu národného majetku SR). Príjmy zo splácania úverov a pôžičiek dosiahli celkom 329,1 mil. Sk a prijaté úvery 1 118,0 mil. Sk.  
Ak zo zdrojov vylúčime zostatky fondov z predchádzajúcich rokov a prijaté úvery, dostaneme čisté príjmy štátnych fondov v sledovanom období 7 114,0 mil. Sk. 
Celkové výdavky štátnych fondov sa v roku 2002 čerpali sumou 6 285,2 mil. Sk, z toho bežné výdavky predstavujú 5 672,2 mil. Sk. Najväčší podiel 5 501,9 mil. Sk pripadá na  poskytovanie úverov a pôžičiek, ktoré boli celé použité v bytovej oblasti . Ostatné bežné výdavky (platby za tovary a služby, bežné transfery, úroky a pod.) dosiahli 170,4 mil. Sk.
Z kapitálových výdavkov, ktoré sa čerpali celkom v sume 612,9 mil. Sk podstatná časť bola použitá hlavne na likvidáciu jadrovoenergetických zariadení.
	Rozpočtové hospodárenie štátnych fondov za rok 2002  sa skončilo podľa účtovnej závierky celkovým prebytkom 828,9 mil. Sk. Celkový prehľad poskytujú údaje nasledujúcej tabuľky (v mil. Sk) :
	
Ukazovateľ	Rozpočet	Skutočnosť	Plnenie %	
	schválený	upravený			
P R Í J M Y					
Nedaňové príjmy	3 461,6	3 984,9	4 017,1	100,8	
Granty a transfery	2 262,8	2 762,8	2 767,8	100,2	
Príjmy zo splácania úverov
a pôžičiek	318,0	303,3	329,1	108,5	
Príjmy spolu	6 042,4	7 051,1	7 114,0	100,9	
V Ý D A V K Y					
Bežné výdavky	3 385,2	5 362,0	5 672,2	105,8	
Kapitálové výdavky	978,7	657,9	612,9	93,2	
Výdavky spolu	4 363,9	6 019,9	6 285,2	104,4	
Saldo príjmov a výdavkov	1 678,5	1 031,0	828,9	80,4	
Financovanie			- 828,9	x	
z toho:					

- zmena stavu na bankových
  účtoch			- 1 946,9	x	
- zmena stavu bankových 
  úverov			1 118,0	x	

1.2.1.1. Štátny fond likvidácie jadrovoenergetických zariadení
 a nakladania s vyhoretým jadrovým palivom a rádioaktívnymi odpadmi

V zmysle zákona č. 254/1994 Z. z., ktorým bol fond zriadený, sústreďuje postupne finančné prostriedky určené na likvidáciu jadrovoenergetických zariadení a na nakladanie s vyhoretým jadrovým palivom a rádioaktívnymi odpadmi. Je povinný zabezpečovať dopravu, skladovanie, spracovanie a ukladanie vyhoretého jadrového paliva a rádioaktívnych odpadov súvisiacich s likvidáciou jadrovoenergetického zariadenia.
	Celkové zdroje fondu k 31.12.2002 boli vytvorené v úhrnnej  výške 9 256,2 mil. Sk. Najväčší podiel z nich tvorí zostatok peňažných prostriedkov z roku 2001 v sume 6 087,4 mil. Sk. Z príjmov bežného roku (3 168,8 mil. Sk), pripadá na vlastné príjmy vytvorené činnosťou fondu 2 673,7 mil. Sk, ktoré - tak ako v predchádzajúcom období - majú charakter príjmov z náhrad a odvodov ako povinných príspevkov vlastníkov jadraovoenergetických zariadení za jednotlivé štvrťroky a s tým súvisiace poplatky. 
	Vzhľadom na výšku prostriedkov vedených na účte fondu je adekvátny i príjem 495,1 mil. Sk z úrokov a výnosov.
	Výdavky fondu dosiahli za hodnotené obdobie 703,4 mil. Sk. Prostriedky sa použili  na vopred určené akcie, súvisiace s likvidáciou jadrovoenergetických zariadení a na prevádzku fondu.
	Z celkových výdavkov štátneho fondu sa 583,8 mil. Sk vynaložilo formou kapitálových výdavkov (z toho až 583,1 mil. Sk boli dotácie na investičné akcie pre Slovenské elektrárne, a.s.) a 119,6 mil. Sk ako bežné výdavky Z nich 115,1 mil. Sk bolo opäť poskytnutých Slovenským elektrárniam, a.s. na neinvestičné akcie a sumou 4,5 mil. Sk sa financovala vlastná prevádzka fondu.
	Rozpočtové hospodárenie fondu skončilo prebytkom vo výške 8 552,8 mil. Sk, po vylúčení zostatku prostriedkov z roku 2001 z celkových zdrojov je prebytok  2 465,4 mil. Sk.
Celkový prehľad o hospodárení Štátneho fondu likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi poskytujú údaje nasledujúcej tabuľky (v mil. Sk):

Ukazovateľ	Rozpočet	Skutočnosť	Plnenie %	
	schválený	upravený			
P R Í J M Y					
Nedaňové príjmy	3 080,0	3 192,1	3 168,8	 99,3	
Granty a transfery					
Príjmy zo splácania úverov
a pôžičiek					
Príjmy spolu	3 080,0	3 192,1	3 168,8	 99,3	
V Ý D A V K Y					
Bežné výdavky	  209,6	  138,4	  119,6	 86,4	
Kapitálové výdavky	916,1	628,6	583,8	92,9	
Výdavky spolu	1 125,7	  767,0	  703,4	 91,7	
Saldo príjmov a výdavkov	1 954,3	2 425,1	2 465,4	101,7	
Financovanie			- 2 465,4	x	
z toho:					
- zmena stavu na bankových
  účtoch			- 2 465,4	x	
- zmena stavu bankových 
  úverov			1 118,0	x	
		
1.2.1.2. Štátny fond rozvoja bývania

	Bol zriadený zákonom č. 124/1996  Z. z. ako účelový fond na financovanie štátnej podpory výstavby bytov a ubytovní, dodatočné zateplenie bytových a rodinných domov, odstránenie statických chýb bytových domov a dokončenie rozostavaných objektov bývalej komplexnej bytovej výstavby. Jeho prostredníctvom sa uskutočňuje pomoc štátu pri rozširovaní a zveľaďovaní bytového fondu.
	Zdroje fondu vytvorené v celkovej sume 5 903,6 mil. Sk pozostávajú zo zostatku z predchádzajúceho roka 845,4 mil. Sk, z prijatého úveru 1 118,0 mil. Sk a z príjmov bežného roka 3 940,2 mil. Sk.
	Obdobne ako v predchádzajúcich rokoch najväčšiu položku príjmov bežného roka  tvorí transfer zo štátneho rozpočtu poskytnutý v sume 2 762,8 mil. Sk na podporu rozvoja bývania.
 Zo splátok úverov, ktoré fond poskytol v predchádzajúcich obdobiach získal príjmy vo výške 329,0 mil. Sk, ktoré v štruktúre tvorili splátky úverov od jednotlivcov, neziskových organizácií a právnických osôb 292,4 mil. Sk, príjmy z úverov od obchodných spoločenstiev a družstiev 19,6 mil. Sk a príjmy z úverov poskytnutých obciam 17,0 mil. Sk.
	Úroky dosiahli 501,8 mil. Sk,  a to  úroky z domácich úverov a pôžičiek  396,4 mil. Sk a úroky z účtov finančného hospodárenia 105,4 mil. Sk.
	Ostatné príjmy fondu v celkovej sume 346,6 mil. Sk tvoria vratky nevyčerpaných podpôr z predchádzajúcich rokov, príjmy z vyúčtovania rôznych záloh, ostatné a pod.
	Z výdavkov fondu 5 576,7 mil. Sk najvyšší podiel, v súlade s jeho poslaním, predstavujú výdavky na rozvoj bývania. Z celkových bežných výdavkov 5 547,6 mil. Sk to bolo       5 501,9 mil. Sk poskytnutých formou úveru fyzickým osobám (2 866,1 mil. Sk) , obciam     (2 575,5 mil. Sk)  a podnikateľom (60,3 mil. Sk).	
Z celkových kapitálových výdavkov 29,1 mil. Sk sa vo forme nenávratného príspevku ako kapitálový transfer poskytlo 28,8 mil. Sk (v tom fyzickým osobám 3,8 mil. Sk  a obciam 25,0 mil. Sk). 
	Ostatné výdavky (bežné i kapitálové) 46,1 mil. Sk predstavujú  výdavky na správu fondu, bankové služby, odvody do štátneho rozpočtu  a pod.
	Rozpočtové hospodárenie fondu sa skončilo prebytkom vo výške 326,9 mil. Sk. Po vylúčení zostatku peňažných prostriedkov z predchádzajúceho roka a úverov prijatých v hodnotenom období z jeho zdrojov príjmy dosiahli 3 940,2 mil. Sk a hospodárenie fondu sa skončilo schodkom 1 636,5 mil. Sk.
Celkový prehľad o hospodárení Štátneho fondu rozvoja bývania poskytujú údaje nasledujúcej tabuľky (v mil. Sk): 

Ukazovateľ	Rozpočet	Skutočnosť	Plnenie %	
	schválený	upravený			
P R Í J M Y					
Nedaňové príjmy	  381,6	  792,7	  848,3	 99,3	
Granty a transfery	2 262,8	2 762,8	2 762,8		
Príjmy zo splácania úverov
a pôžičiek	318,0	303,3	329,1		
Príjmy spolu	2 962,4	3 858,8	3 940,2	 99,3	
V Ý D A V K Y					
Bežné výdavky	  3 175,6	  5 223,7	  5 547,6	 86,4	
Kapitálové výdavky	 62,6	 29,2	 29,1	92,9	
Výdavky spolu	3 238,2	  5 252,9	  5 576,7	 91,7	
Saldo príjmov a výdavkov	- 275,8	- 1 394,1	- 1 636,5	101,7	
Financovanie			  1 636,5	x	
z toho:					
- zmena stavu na bankových
  účtoch			    518,5	x	
- zmena stavu bankových 
  úverov			1 118,0	x	
1.2.1.3. Štátny fond náhradného výživného
 
S účinnosťou od 1.11.2002 bol zákonom č. 245/2002 Z. z. zriadený  Fond náhradného výživného ako účelový fond určený na podporu a zabezpečenie zaopatrenia nezaopatrených detí. S týmto zámerom mal vyplácať  náhradné výživné oprávnenému, vymáhať od povinného sumu vyplateného náhradného výživného vrátane trov s tým súvisiacich, resp. pripravovať návrhy rozhodnutí o náhradnom výživnom.
S cieľom zabezpečiť činnosť fondu previedol Fond národného majetku SR na jeho účet 5,0 mil. Sk s účelovým určením na riešenie nárokov oprávnených osôb.
Zákonom č. 638/2002 Z. z. bol fond náhradného výživného ku dňu 30.11.2002 zrušený. Nevyčerpané prostriedky 5,0 mil. Sk boli prevedené do príjmov kapitoly Ministerstva práce, sociálnych vecí a rodiny SR. Vzhľadom na to, že po zrušení fondu prešli všetky práva a povinnosti, ako aj pohľadávky a záväzky fondu na uvedené ministerstvo, budú sa žiadosti, ktorých je cca 350, riešiť prostredníctvom tejto rozpočtovej kapitoly z prevedených prostriedkov, na ktoré bola povolená výnimka z časového použitia do 31.12.2003 s povinnosťou zúčtovať ich za rok 2003.
Hospodárenie tohto fondu teda predstavujú príjmy 5 007 tis. Sk (príjem z Fondu národného majetku 5,0 mil. Sk a 7 tis. Sk pripísané úroky z vkladu), z ktorých sa 5,0 mil. Sk previedlo do rozpočtu kapitoly Ministerstva práce, sociálnych vecí a rodiny SR, takže fond vykazuje zostatok prostriedkov 7 tis. Sk ako úroky z vkladu na bankovom účte.
Celkový prehľad o hospodárení Štátneho fondu náhradného výživného poskytujú údaje nasledujúcej tabuľky (v tis. Sk): 

Ukazovateľ	Rozpočet	Skutočnosť	Plnenie %	
	schválený	upravený			
P R Í J M Y					
Nedaňové príjmy	0              381,6	0              381,6	     7,0	x	
Granty a transfery	0              381,6	0              381,6	5 000,0	x	
Príjmy zo splácania úverov
a pôžičiek					
Príjmy spolu	0              381,6	0              381,6	5 007,0	x	
V Ý D A V K Y					
Bežné výdavky	0              381,6	0              381,6	  5 000,0	x	
Kapitálové výdavky			 		
Výdavky spolu	0              381,6	0              381,6	  5 000,0	x	
Saldo príjmov a výdavkov	0              381,6	0              381,6	      7,0	x	
Financovanie			 - 7,0	x	
z toho:					
- zmena stavu na bankových
  účtoch			    - 7,0	x	
- zmena stavu bankových 
  úverov					

	Súhrnný prehľad o rozpočtovom hospodárení štátnych fondov poskytujú údaje v tabuľkách na ďalších stranách.

1.2.2. Fond národného majetku

Rozpočet Fondu národného majetku SR (ďalej len „FNM SR“, resp. „fond“) ako súčasť verejného rozpočtu na rok 2002 schváleného zákonom o štátnom rozpočte, predpokladal vyrovnané rozpočtové hospodárenie s celkovými príjmami a aj výdavkami 119,9 mld. Sk.
Fond zapracoval bod E. uznesenia vlády SR č. 790/2001 k návrhu štátneho rozpočtu na rok 2002 do „Návrhu na použitie majetku FNM SR v roku 2002 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov“, ktorý schválila NR SR uznesením č. 1799 z 18. decembra 2001. Vzhľadom na to, že vláda SR v nasledujúcom období rozhodla svojimi uzneseniami o novom použití majetku fondu a zároveň bola aktualizovaná výška jeho predpokladaných príjmov v roku 2002, pristúpil fond k vypracovaniu návrhu doplnku k použitiu majetku FNM SR v roku 2002. Návrh doplnku schválila NR SR uznesením č. 2175 z 22. mája 2002.
Prehľad o skutočných príjmoch a o výdavkoch, ktoré FNM v roku 2002 realizoval je uvedený v nasledujúce tabuľke (v mil. Sk):

Položky	Skutočnosť
k 31.12.2002	
PRÍJMY SPOLU	163753	
200 Nedaňové príjmy	2710	
210 Príjmy z podnikania a vlastníctva majetku	376	
211 Príjmy z podnikania	372	
212 Príjmy z vlastníctva majetku	4	
220 Administratívne a iné poplatky a platby	313	
222 Pokuty a penále	247	
223 Poplatky a platby z nepr. a náhodného predaja	66	
230 Kapitálové príjmy	82	
231 z predaja kapitálových aktív	1	
234 z realizácie finančného majetku 	36	
235 z konkurzu, likvidácie a exekúcie	45	
240 Úroky z domácich úverov a vkladov	537	
292 Ostatné príjmy	1402	
400 Príjmy z predaja majetkových účastín	161043	
430 z predaja majetkových účastí	159864	
440 z predaja majetku FNM a SPF	1179	
		
VÝDAVKY SPOLU	162313	
600 Bežné výdavky 	139036	
610 Mzdy, platy a ostatné osobné vyrovnania	44	
620 Poistné a príspevky zamestnávateľov do poisťovní a NÚP	22	
630 Tovary a ďalšie služby	2174	
640 Bežné transfery	136797	
641 Bežné transfery na rovnakej úrovni	130443	
642 Bežné transfery  jednotlivcom a neziskovým práv. osob.	52	
647 Bežné transfery do finančných inštitúcií	1073	
648 Bežné transfery na rôznej úrovni	4081	
650 Splácanie úrokov a ostatné platby súvisiace. s úvermi	1148	
651 Splácanie úrokov v tuzemsku	380	
652 Splácanie úrokov do zahraničia	767	
700 Kapitálové výdavky	4614	
710 Obstaranie kapitálových aktív	6	
720 Kapitálové transfery	4608	
800 Poskytovanie úverov, účasť na majetku a splácanie istín	18663	
810 Úvery a účasť na majetku	3290	
814 Účasť na majetku	3290	
820 Splácanie istín	15373	
821 Splácanie domácej istiny	4529	
823 Splácanie istiny do zahraničia	10844	
PREBYTOK	1440	

	Celkové príjmy fondu 163,8 mld. Sk boli v rozhodujúcej miere vo výške 161 mld. Sk vytvorené príjmami z privatizácie. Príjmy z ostatných zdrojov 2,7 mld. Sk boli získané z poplatkov za účasť na výberových konaniach, z postúpených pohľadávok, z nájomného, z pokút a penále, úrokov, vrátených prostriedkov DÚ, preddavkov a z kurzových rozdielov.
	Z úhrnných výdavkov fondu 162,3 mld. Sk sa 138,9 mld. Sk realizovalo na základe §28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov.
V súlade s uznesením vlády SR č. 790/2001 a následne prijatými uzneseniami vlády o použití majetku zabezpečil fond v roku 2002 prostriedky a použil ich na (v mil. Sk):
-	splatenie štátneho dlhu v roku 2002						50 000 
-	splatenie štátnych dlhopisov vo vlastníctve VÚB, a. s. 			  9 100 
-	realizáciu Koncepcie reformy sociálneho poistenia 		 		61 716 
-	riešenie záväzkov zdravotníckych zariadení a zdravotných poisťovní 	  3 685 
-     splatenie záväzkov Železníc SR voči Sociálnej poisťovni, Spoločnej	  1 915 
      zdravotnej poisťovni, Národnému úradu práce a obchodných 
      záväzkov voči rozvodným energetickým podnikom za dodávku 
      elektrickej energie,
-	riešenie starých dlhov pre železničnú osobnú dopravu 			  1 200 
-	riešenie cenových rozdielov pri dodávkach tepla a teplej úžitkovej 	     646
       vody, ktoré vznikli za roky 1997 a 1998
-	realizáciu štátnych záruk za rok 2002  					  2 751 
-	realizáciu štátnych záruk z roku 2001 -  					  1 848

Okrem týchto výdavkov sa v zmysle uvedeného paragrafu realizovala aj kompenzácia nákladov miest a obcí 4 081 mil. Sk, ktoré vynaložili na vybudovanie plynárenských zariadení, kompenzácia majetkovej ujmy 1 073 mil. Sk z delenia federálneho majetku v prospech Slovenskej konsolidačnej, a .s. a ďalšie výdavky vo výške 899 mil. Sk.
	Výdavky na tovary a služby vo výške 2 174 mil. Sk zahrnujú popri výdavkoch na správnu činnosť fondu aj výdavky na odmeny privatizačným poradcom za privatizáciu SPP, Transpetrolu, IRB, VÚB, SLK Piešťany a ZSE.
	Ďalšia časť výdavkov  sa uskutočnila ako úhrada splátky štátnej záruky vo výške 4 608 mil. Sk, splátky úrokov z úveru zo zahraničia 767 mil. Sk a z novácií záväzkov vyplývajúcich z dlhopisov FNM 380 mil. Sk, podpora rozvojovému programu v školstve vo výške 509 mil. Sk, poskytnutý výnos z privatizácie 1 235 mil. Sk Ministerstvu pôdohospodárstva SR
Prostriedky vo výške 15 373 mil. Sk boli použité na splatenie úveru, ktorý fond získal v roku 2001 (10 843 mil. Sk) a na splatenie istiny z novácií záväzkov vyplývajúcich z dlhopisov fondu (4 499 mil. Sk).
	Ostatné použité prostriedky predstavujú výdavky na oddlženie Slovenskej televízie a Slovenského rozhlasu (218 mil. Sk), pre rozvoj priemyselných parkov (55 mil. Sk), výnos z privatizácie poskytnutý Ministerstvu zdravotníctva SR (30 mil. Sk) a ďalšie výdavky pre Ministerstvo zahraničných vecí SR, Úrad geodézie a kartografie, Študentský pôžičkový fond, Fond náhradného výživného a iné.
	Fond národného majetku SR hospodáril v roku 2002 s prebytkom 1 440 mil. Sk.

1.2.3. Slovenský pozemkový fond

	Rozpočet Slovenského pozemkového fondu (ďalej len „SPF“) ako súčasť verejného rozpočtu na rok 2002 schváleného zákonom o štátnom rozpočte predpokladal vyrovnané rozpočtové hospodárenie s celkovými príjmami a aj výdavkami 403,5 mil. Sk.
	V rámci ďalšieho schvaľovacieho konania vláda SR svojim uznesením z 15.5.2002 schválila upravený rozpočet SPF v zmysle § 34 a) zákona č 330/1991 Zb. o pozemkových úpravách, usporiadaní pozemkového vlastníctva, okresných úradoch, pozemkovom fonde a o pozemkových spoločenstvách v znení neskorších predpisov.
	Plnenie vládou schváleného rozpočtu, ktorým sa riadilo rozpočtové hospodárenie SPF v roku 2002, ukazuje nasledujúci prehľad (v mil. Sk):
                                                                                                                     
Položky	Schválený 
 rozpočet	Skutočnosť	% plnenia	
PRÍJMY SPOLU	564,0	703,3	124,7	
200 Nedaňové príjmy	505,0	608,1	120,4	
210 Príjmy z podnikania a vlastn. majetku	225,5	233,0	103,3	
211 Príjmy z podnikania	4,7	0,4	9,4	
212 Príjmy z vlastníctva majetku	220,8	232,5	105,3	
220 Administratívne a iné poplatky a platby	0,8	2,0	252,3	
222 Pokuty a penále	0,6	1,6	263,5	
223 Poplatky a platby z nepr. a náhod. pred.	0,2	0,4	218,5	
230 Kapitálové príjmy	238,8	320,6	134,3	
231 z predaja kapitálových aktív	1,8	1,9	106,3	
232 z predaja pozemkov a nehmotných aktív	65,0	80,6	124,0	
234 z realizácie finančného majetku 	172,0	226,8	131,9	
235 z konkurzu, likvidácie a exekúcie	0	11,3	x	
240 Úroky z domácich úverov a vkladov	39,9	52,5	131,5	
292 Ostatné nedaňové príjmy	0	21,3	x	
400 Príjmy z predaja majetkových účastín	59,0	73,9	125,3	
440 z predaja majetku FNM a SPF	59,0	73,9	125,3	
				
VÝDAVKY SPOLU	534,8	424,2	79,3	
600 Bežné výdavky 	515,8	409,1	79,3	
610 Mzdy, platy a ostatné osobné vyrovnania	72,3	68,1	94,1	
620 Poistné a prísp. zamest. do poisť. a NÚP	26,2	22,5	86,1	
630 Tovary a ďalšie služby	160,9	110,9	68,9	
640 Bežné transfery	256,4	207,6	81,0	
641 Bežné transfery na rovnakej úrovni	50,0	49,4	98,7	
642 Bežné transfery  jednotlivcom a nezisk.	206,4	158,2	76,7	
700 Kapitálové výdavky	19,0	15,1	79,5	
710 Obstaranie kapitálových aktív	19,0	15,1	79,5	
711 pozemkov a nehmotných aktív	1,5	1,5	99,2	
712 budov a stavieb	3,5	3,2	91,3	
713 kanc. strojov, prístrojov a zariadení	7,7	4,9	63,1	
714 dopravných prostriedkov	6,3	5,6	88,3	
PREBYTOK	29,2	279,1	955,8	
	
Na priaznivom plnení celkových príjmov 703,3 mil. Sk (prekročenie rozpočtu o 24,7 %) sa podieľali prakticky všetky druhy príjmových položiek. Rozhodujúce boli pritom položky zabezpečujúce najväčšie príjmy SPF – príjmy z vlastníctva majetku (232 mil. Sk s prekročením rozpočtu o 5,3 %), ako aj príjmy z realizácie finančného majetku vo výške (227 mil. Sk, plus 31,9 %). Prispela k tomu zlepšená platobná disciplína nadobúdateľov privatizovaných štátnych poľnohospodárskych podnikov pri splácaní kúpnej ceny, príjmy z predaja akcií SPF v Reštitučnom investičnom fonde, vcelku dobrá platobná disciplína zmluvných partnerov SPF pri úhradách za prenájom spravovaných pozemkov a predaj zastavaných alebo na výstavbu určených pozemkov. Z predaja pozemkov neznámych vlastníkov získal SPF 25,9 mil. Sk, ktoré boli uložené na depozitnom fonde. Jeho stav k 31.12.2002 predstavuje 98,9 mil. Sk, z ktorého je SPF povinný, v prípade identifikácie legitímnych vlastníkov, poskytnúť im finančnú náhradu.
	Skutočné výdavky SPF 424,2 mil. Sk predstavujú čerpanie rozpočtu len na 79,3 %, čo znamená dosiahnutie úspory 110,6 mil. Sk. Nedočerpanie rozpočtu sa dosiahlo vo všetkých výdavkových položkách.
	Najväčšou výdavkovou položkou boli bežné transfery jednotlivcom vo výške 158,2 mil. Sk (čerpanie rozpočtu na 76,7 %), z ktorých 157,6 mil. Sk predstavujú reštitučné náhrady oprávneným osobám podľa zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov.
	Dominantné postavenie v procese racionálneho a efektívneho vynakladania finančných zdrojov SPF zaujímajú režijné náklady, ktorými sa zabezpečuje komplexné financovanie prevádzky SPF ako celku, vrátane vytvárania potrebných materiálno-technických predpokladov pre výkon pracovných činností a primeraného pracovného prostredia na jednotlivých pracoviskách. Čerpanie rozpočtu mzdových prostriedkov vo výške 68,1 mil. Sk predstavuje 94,1 %, poistného vo výške 22,5 mil. Sk 86,1 % a čerpanie rozpočtu nákupu tovarov a služieb vo výške 110,9 mil. Sk len 68,9 %.
	SPF v uplynulom roku zabezpečoval činnosti súvisiace s uplatňovaním zákona č. 180/1995 Z. z. o niektorých opatreniach na usporiadanie vlastníckych vzťahov k pozemkom v znení neskorších predpisov a zákona č. 64/1997 Z. z. o užívaní pozemkov v zriadených záhradkových osadách a vysporiadaní vlastníctva k nim v znení neskorších predpisov. Na realizáciu súvisiacich činností bolo  vynaložených 62,8 mil. Sk, najmä na vypracovanie geometrických plánov 12,8 mil. Sk, na záhradkové osady 3,7 mil. Sk, na ortofomapy 30,8 mil. Sk a priame platby nákladov podľa zákona č.180/1995 Z. z. 15,5 mil. Sk.
	V investičnej oblasti sa vynaložilo 15,1 mil. Sk, čo predstavuje plnenie rozpočtu na 79,5 %. Rozhodujúca časť z nich sa použila na reprodukciu výpočtovej techniky a informačných technológií na jednotlivých úsekov SPF, na pravidelnú obnovu vozového parku služobných motorových vozidiel, na ukončenie vlastnej administratívnej budovy SPF v Rimavskej Sobote a na obstaranie administratívnej budovy pre potreby regionálneho pracoviska SPF v Lučenci z dôvodu vypovedania nájomného vzťahu v doterajšej budove.
	Slovenský pozemkový fond hospodáril v roku 2002 s prebytkom 279,1 mil. Sk, čo znamená takmer desaťnásobné prekročenie rozpočtovaného prebytku.

1.2.4. Národný úrad práce
Rozpočty Národného úradu práce, Sociálnej poisťovne a  zdravotných poisťovní, majú špecifikum v tom, že ako súčasť verejného rozpočtu schválila Národná rada SR uznesením č. 1789 z 13. decembra 2001 ich vládny návrh. Po schválení  štátneho rozpočtu Národná rada SR rovnako schválila rozpočty dotknutých inštitúcií v tej podobe, ktorú jej priamo tieto organizácie predkladajú po schválení v samosprávnych orgánoch .Vzhľadom na túto skutočnosť sa uvádzajú obe alternatívy schválených rozpočtov, pričom výsledky hospodárenia sa v texte komentujú vo vzťahu k vládnej verzii rozpočtov. Predložené údaje sú v zmysle návrhov účtovných závierok vyššie uvedených subjektov pred ich schválením v samosprávnych orgánoch. 
Rozpočet Národného úradu práce na rok 2002 schválila Národná rada SR uznesením č. 1802  z 18. decembra 2001. Celkové zdroje (vrátane 3 976,7 mil. Sk zostatku z minulých rokov) sa rozpočtovali sumou 15 342,3 mil. Sk a celkové výdavky sumou 12 112,9 mil. Sk. Predpokladalo sa, že hospodárenie Národného úradu práce sa skončí bilančným rozdielom vo výške  3 229,4 mil. Sk. 
Podľa údajov o skutočnom plnení disponoval Národný úrad práce celkovými zdrojmi vo výške 18 755,3 mil. Sk, čo predstavuje 114,5 % ich rozpočtovaného objemu. V tejto sume je započítaný prevod  prostriedkov z predchádzajúceho obdobia vo výške 6 528 ,9 mil. Sk. 
Príjmy bežného roka dosiahli 12 226,4 mil. Sk. Sú v nich zahrnuté aj finančné prostriedky zo štátneho rozpočtu v celkovej výške 854,5 mil. Sk. Z nich 481,6 mil. Sk predstavuje  účelová dotácia zo štátneho rozpočtu do garančného fondu (po započítaní doplatku štátneho rozpočtu za rok 2002 vo výške skutočného výberu príspevkov od zamestnávateľov v zmysle § 77a zákona NR SR č. 387/1996 Z. z. v znení neskorších predpisov). 
 Na  nástroje aktívnej politiky trhu práce boli na rok 2002 v rámci kapitoly MPSVR SR rozpočtované finančné prostriedky v celkovom objeme 604,0 mil. Sk, ktoré boli účelovo určené na financovanie vybraných nástrojov aktívnej politiky trhu práce (§ 86 -  náhrada cestovných výdavkov, § 90 a) dohodnuté pracovné miesto pre absolventa školy na určitú dobu, § 91 a) – dohodnuté pracovné miesto pre dlhodobo nezamestnaného), ktoré sa v zmysle zákona NR SR č.387/1996 Z. z. o zamestnanosti v znení neskorších predpisov plne financujú zo zdrojov štátneho rozpočtu. Rozpočtovým opatrením č.24344/2002-42 zo dňa 18.12.2002 boli viazané finančné prostriedky vo výške 200,0 mil. Sk.
MPSVR SR poukázalo Národnému úradu práce na financovanie vyššieuvedených nástrojov aktívnej politiky trhu práce finančné prostriedky v celkovej výške 372,9 mil. Sk (skutočne poskytnutá dotácia do 31.12.2002 bola vo výške 306,7 mil. Sk a suma 66,2 mil. Sk predstavuje vysporiadanie decembra 2002 a bola poukázaná až v roku 2003).
Na tvorbe vlastných zdrojov Národného úradu práce sa najviac podieľali výber príspevkov na poistenie v nezamestnanosti a do garančného fondu (vrátane úhrady dlžných súm),  ktoré dosiahli  10 420,3 mil. Sk , čo predstavuje  101,5 % plnenie rozpočtovaného objemu.
V roku 2002 pokračoval proces oddlženia Železníc Slovenskej republiky a štátnych zdravotníckych zariadení. Národný úrad práce obdržal v roku 2002 časť prostriedkov v zmysle uznesenia vlády č.1092 z 25. septembra 2002 v sume 449,0 mil. Sk a 58,0 mil. Sk v  rámci úhrady dlhov štátnych zdravotníckych zariadení. 
Výrazné prekročenie ostatných príjmov bolo spôsobené predovšetkým vysokým plnením príjmov z úrokov z vkladov v peňažných ústavoch, ktoré v porovnaní so skutočnosťou roka 2001 vzrástli cca o 98,7 mil. Sk.  Táto skutočnosť bola ovplyvnená vysokým zostatkom  finančných prostriedkov z roku 2001. 
Výška pohľadávok celkom dosiahla 12 610,5 mil. Sk, čo v medziročnom porovnaní predstavuje  pokles o 1 520,3 mil. Sk (10,8 %). Z tejto sumy predstavujú pohľadávky na poistnom v nezamestnanosti 7 842,7 mil. Sk (vrátane penále súvisiacich s výberom 3 993,4 mil. Sk).
Celkové výdavky dosiahli 10 576,5 mil. Sk, čo predstavuje 92,1% úroveň ich objemu predpokladaného  vo vládnom rozpočte. Rozhodujúcu časť 8 695,6 mil. Sk celkových výdavkov tvorili výdavky základného fondu, ktoré zahŕňajú výdavky na aktívnu i pasívnu politiku trhu práce.
Na aktívnu politiku trhu práce sa v roku 2002 vynaložilo celkom 3 482,6 mil. Sk , z toho zo zdrojov Národného úradu práce 3 109,7 mil. Sk a zo štátneho rozpočtu 372,9 mil. Sk. Na pasívnu politiku trhu práce boli vynaložené finančné prostriedky v celkovom objeme  5 213,0 mil. Sk, čo predstavuje 86,5 % plnenie  vládneho rozpočtu. Zvýšenie výdavkov na pasívnu politiku trhu práce oproti skutočnosti roku 2001 o cca 424,0 mil. Sk  bolo spôsobené  zvýšením priemernej mesačnej výšky podpory  v nezamestnanosti o cca 273,- Sk pri miernom znížení priemerného počtu poberateľov podpory v nezamestnanosti.
Výdavky správneho fondu medziročne vzrástli o cca 174,7 mil. Sk (11,4 %). Ich čerpanie sumou 1 698,8 mil. Sk predstavuje 96,0 % plnenie vládneho rozpočtu. 
Na základe pozitívneho  vývoja hospodárenia Národného úradu práce sa finančné prostriedky rezervného fondu v roku 2002 nečerpali. 
V porovnaní s rokom 2001 sa výdavky garančného  fondu takmer zdvojnásobili,  čerpanie  vo výške 182,1 mil. Sk predstavuje 91,1 % plnenie rozpočtovaného objemu. 
V roku 2002 celkové záväzky Národného úradu práce dosiahli 1 603,8 mil. Sk. Z nich až 87,6 % pripadá na záväzky z podpísaných dohôd na aktívnu politiku trhu práce. 
Národný úrad práce ukončil bežné rozpočtové hospodárenie v roku  2002 prebytkom vo výške 1 649,9 mil. Sk a  celkovým   prebytkom 8 178,7 mil. Sk,  čo je v porovnaní so schváleným vládnym rozpočtom  na rok 2002 viac o 3 273,2 mil. Sk. Súhrnné údaje o výsledkoch jeho rozpočtového hospodárenia sú uvedené v tabuľke na strane 34. 

1.2.5. Sociálna poisťovňa
Rozpočet Sociálnej poisťovne na rok 2002 schválila Národná rada SR uznesením č. 1801 z 18.12. 2001. Celkové zdroje (vrátane zostatku z minulých rokov 3 427,3 mil. Sk) predstavovali 95 240,8 mil. Sk a celkové výdavky 90 496,4 mil. Sk. Predpokladalo sa, že hospodárenie Sociálnej poisťovne v roku 2002 skončí  bilančným rozdielom vo výške 4 744,4 mil. Sk 
V rozpočte boli premietnuté účelovo určené výdavky správneho fondu vo výške 273,8 mil. Sk, vplyv hospodárenia v súvislosti s vykonávaním poistenia zodpovednosti zamestnávateľa za škodu pri pracovnom úraze a z chorobe povolania od 1. apríla 2002. V rozpočte nebol zapracovaný vplyv z titulu predpokladaného zvýšenia dôchodkov  v roku 2002.
Ministerstvo financií premietlo  do vládneho rozpočtu  Sociálnej poisťovne na rok 2002 i výdavky v objeme 1 920,0 mil. Sk súvisiace s  valorizáciou dôchodkov,  t. j. návrh na zvýšenie dôchodkov o 5 % od 1. júla 2002.  V súvislosti s tým sa predpokladalo, že hospodárenie Sociálnej poisťovne sa v roku 2002 skončí aktívnym bilančným rozdielom vo výške 2 337,9 mil. Sk, pričom saldo bežného roka  sa  predpokladalo deficitné vo výške  – 379,3 mil. Sk  
	Celkové skutočné zdroje Sociálnej poisťovne 96 856,8 mil. Sk (vrátane prevodu z minulých období 4 935,4 mil. Sk) boli v porovnaní s vládnym   rozpočtom  94 606,2 mil. Sk   vyššie o  cca 2,2 mld  Sk,  čo predstavuje    plnenie  na  102,4 %. Táto skutočnosť bola ovplyvnená vysokým zostatkom finančných prostriedkov z roku 2001, ktorý bol oproti rozpočtovanej  sume 2 717,2 mil. Sk o cca 2,2 mld Sk vyšší. 
	Príjmy v bežnom roku dosiahli 91 921,4 mil. Sk, čo predstavuje 100,0 %-né plnenie rozpočtu. Z tejto sumy tvoria príjmy na nemocenské poistenie 13 552,2 mil. Sk, na dôchodkové zabezpečenie 77 475,6 mil. Sk, na poistenie zodpovednosti zamestnávateľa za škodu pri pracovnom úraze a z chorobe povolania 530,5 mil. Sk  a ostatné príjmy (predovšetkým úroky) 363,1 mil. Sk.  Z týchto príjmov tvorí  8,0 % poistné plateného štátom  za  určené  skupiny osôb, čo predstavuje  7 382,2 mil. Sk  a 1,0 % tvorí poistné platené  Národným úradom práce za uchádzačov o zamestnanie poberajúcich podporu  v nezamestnanosti, čo zodpovedá sume 934,1 mil. Sk.
  	Príjmy z oddlženia Železníc SR (1 003,0 mil. Sk)  a  štátnych zdravotníckych zariadení (41,7 mil. Sk) dosiahli celkovú sumu 1 044,7  mil. Sk. Rozpočtované príjmy z oddlženia Železníc SR na rok 2002 vo výške 2 200,0 mil. Sk boli upravené na 2 000,0 mil. Sk v súvislosti s uznesením vlády SR č. 1092/2002 k použitiu majetku FNM SR v roku 2002. Zo sumy 600,0 mil. Sk určenej na rok 2002 poukázali Železnice SR v decembri 2001 preddavok 509,0 mil. Sk a v roku 2002 doplatok 91,0 mil. Sk. Zo sumy 1 400,0 mil. Sk schválenej uvedeným uznesením vlády poukázali Železnice SR v roku 2002 preddavok vo výške 912,0 mil. Sk a v 1. štvrťroku 2003 doplatok prostriedkov z FNM SR za rok 2002. 	Z rozpočtovaných príjmov z oddlženia štátnych zdravotníckych zariadení vo výške 500,0 mil. Sk skutočné príjmy predstavovali 41,7 mil. Sk.
	Stav pohľadávok Sociálnej poisťovne na poistnom na nemocenské poistenie a dôchodkové zabezpečenie vykázaný k 31. 12. 2002 v sume 53 986,6 mil. Sk, sa medziročne zvýšil o  3,2 mld Sk. Z toho predpísané pohľadávky predstavujú 48 877,0 mil. Sk (medziročne sa zvýšili o 2,7 mld Sk), z ktorých 43,0 %, resp. 21 020,5 mil. Sk tvoria pohľadávky   na   poistnom (istina). V porovnaní s rokom 2001 sa percentuálny podiel istiny na predpísaných pohľadávkach zvýšil o 4  percentuálne body.
	Vo vládnom rozpočte Sociálnej  poisťovne  na rok 2002 boli výdavky určené sumou 92 268,3 mil. Sk, v skutočnosti dosiahli 91 355,0 mil. Sk (plnenie na 99,0 %). 
Z uvedenej sumy (91 355,0 mil. Sk) predstavovali výdavky základného fondu nemocenského poistenia 8 663,1 mil. Sk, čo je  87,2 %-né plnenie rozpočtu. Klesajúci trend v čerpaní tohto fondu, predovšetkým na dávke nemocenské, založený od roku 1999 pokračoval a v  porovnaní s rozpočtom bolo skutočné čerpanie tohto fondu absolútne nižšie  o cca 1,3 mld Sk.  
Výdavky základného fondu dôchodkového zabezpečenia dosiahli 79 625,4  mil. Sk, čo predstavuje 100,5 %-né plnenie  rozpočtu.  V týchto výdavkoch  je premietnuté aj zvýšenie dôchodkov o 5 % od 1. júla 2002. 
Výdavky základného fondu poistenia zodpovednosti za škodu dosiahli od 1. apríla do 31. decembra 2002 výšku 297,5 mil. Sk. 
Finančné prostriedky zo správneho fondu  sa čerpali v sume 2 768,9 mil. Sk, čo predstavuje 103,5 %-né plnenie rozpočtu. V tom neinvestičné náklady predstavujú 2 051,2 mil. Sk (94,3 %-né plnenie rozpočtu) a investičné výdavky 717,7 mil. Sk (143,6 %-né plnenie rozpočtu). Uvedené prekročenie súvisí s čerpaním účelovo určených prostriedkov (reforma sociálneho poistenia, jednotný výber, pôžička zo Svetovej banky, úrazové poistenie, IIS SP a iné) vo výške 123,0 mil. Sk, s ktorými sa v rozpočte neuvažovalo. 
Saldo   bežného rozpočtového hospodárenia   Sociálnej   poisťovne v roku  2002  dosiahlo  566,5 mil. Sk, jej celkové hospodárenie sa skončilo aktívnym  zostatkom  vo výške 5 501,9 mil. Sk. Z toho zostatok základného fondu nemocenského poistenia fondov predstavuje 1 484,3 mil. Sk, zostatok základného fondu dôchodkového zabezpečenia 1 293,9 mil. Sk, zostatok základného fondu poistenia zodpovednosti za škodu 915,2 mil. Sk  a  1 808,5 mil. Sk predstavuje zostatok rezervného fondu, ktorý je v súlade s platnou legislatívou vyšší o zostatok správneho fondu za rok 2002, t. j. o 151,6 mil. Sk. Zostatky základného fondu nemocenského poistenia a rezervného fondu sú po vykrytí deficitu základného fondu dôchodkového zabezpečenia, na ktorý   sa použili v roku 2002 celkové finančné prostriedky  vo  výške 5 260, 0 mil. Sk. 
	Výsledky rozpočtového hospodárenia Sociálnej poisťovne sú uvedené v tabuľke na strane 35. 

1.2.6. Zdravotné poisťovne
Rozpočty zákonom zriadených Všeobecnej zdravotnej poisťovne a  Spoločnej zdravotnej poisťovne na rok 2002 schválila Národná rada uzneseniami  č. 1805 a č. 1806 z 18.12.2001. Uznesením číslo 1789 z 13.12.2001 schválila zákon o štátnom rozpočte na rok 2002, ktorého súčasťou bol vládny návrh rozpočtu zdravotného poisťovníctva, zahŕňajúci päť zdravotných poisťovní.
 Vo schválenom rozpočte predstavovali príjmy bežného roku 57 298,1 mil. Sk, pričom zdravotné poisťovne disponovali celkovými zdrojmi (vrátane prevodu z minulého roku 1 776,0 mil. Sk) v sume 59 074,1 mil. Sk. 
V príjmoch bol zapracovaný predpoklad zvýšenia zdrojov z  prostriedkov privatizácie podľa uznesenia vlády SR č. 815/2002 v sume 3 685 mil. Sk na dofinancovanie a oddlženie štátnych zdravotníckych zariadení a zdravotných poisťovní, vrátane Sociálnej poisťovne. 
Z prostriedkov štátneho rozpočtu sa navýšili rozpočtované príjmy zdravotných poisťovní návratnou finančnou výpomocou v objeme 186 mil. Sk.
	V zmysle zákona NR SR č. 273/1994 Z. z. v znení neskorších predpisov výdavky zdravotného poisťovníctva sú v rozpočte stanovené tak, aby neprevyšovali príjmy, teda sa rozpočtovali tiež vo výške 59 074,1 mil. Sk.
Celkové dosiahnuté príjmy v objeme 60 195,0 mil. Sk predstavujú plnenie rozpočtu na 101,9 %. Z nich príjmy bežného roka tvoria 57 518,7 mil. Sk a 2 676,3 mil. Sk bol prevod prostriedkov z predchádzajúceho roka. 
	V  príjmoch  zdravotných poisťovní sa predpokladali prostriedky z  privatizácie vo výške 3 685,0 mil. Sk, podľa predložených výkazov dosiahli 2 355,2 mil. Sk.
Uznesením vlády SR č. 525/2001 a v zmysle listu Železníc SR, a.s. z 11.7.2001 sa z prostriedkov FNM v objeme 2,0 mld Sk určilo 400 mil. Sk na úhradu dlžného poistného na zdravotné poistenie Železníc SR voči.  Z týchto prostriedkov obdržala do 31.12.2001 Spoločná zdravotná poisťovňa 75,0 mil. Sk a zvyšok 325,0 mil. Sk sa premietol až v príjmoch roku 2002.
Rozpočtované prostriedky z privatizácie vo výške 1 000,0 mil. Sk na splatenie záväzkov Železníc SR voči Spoločnej zdravotnej poisťovni sa v zmysle uznesenia vlády SR č. 1092/2002 znížili  na 720,0 mil. Sk, z ktorých poisťovňa do 31.12.2002 obdržala 473,0 mil. Sk.
V roku 2002 nebola zdravotným poisťovniam poskytnutá návratná finančná výpomoc, nakoľko celá rozpočtovaná suma 186,0 mil. Sk sa viazala v zmysle uznesenia vlády č. 952/02 na oddĺženie škôl a školských zariadení a riešenie záväzkov štátu v odvetví školstva v pôsobnosti krajských a okresných úradov.
	Výdavky zdravotných poisťovní v roku 2002 dosiahli 56 576,6 mil. Sk, čo predstavuje medziročné zvýšenie o 6 934,5 mil. Sk. 
Pri stanovení výšky splátok návratných finančných výpomocí v hodnote 1 270,0 mil. Sk sa v rozpočte uvažovalo so splátkami, ktoré už nebolo možné posunúť v zmysle zákona NR SR č. 303/95 Z. z. o rozpočtových pravidlách. V očakávanej skutočnosti splátok roku 2002 sa uvažuje so sumou 1 867,8 mil. Sk, ktorá vychádza z termínov určených dodatkami k zmluvám o návratných finančných výpomociach. Z dlžnej sumy uhradila Všeobecná zdravotná poisťovňa dňa 12.12.2002 na príjmový účet štátneho rozpočtu celkové splátky vo výške 300,0 mil. Sk a  Spoločná zdravotná poisťovňa dňa  20.12.2002 splátky 267,5 mil. Sk. Záväzok vo výške 1 300,3 mil. Sk bol v zmysle uznesenia vlády SR č. 1080/2002 k návrhu na odpustenie splátok návratných finančných výpomocí pre zdravotné poisťovne posunutý do roku 2003.
	Celkový rozdiel príjmov a výdavkov k 31.12.2002 predstavuje zostatok prostriedkov na bankových účtoch 3  618,4 mil. Sk, z ktorých 942,1 mil. Sk tvorí výsledok hospodárenia bežného rozpočtového roka.
Pohľadávky zdravotných poisťovní v roku 2002 dosiahli 28 270,5 mil. Sk (z toho na poistnom 11 408,8 mil. Sk a na penále 9 803,0 mil. Sk) a medziročne sa zvýšili o 2 244,6 mil. Sk. 
	Záväzky zdravotných poisťovní v roku 2002 vzrástli medziročne o 773,5 mil. Sk na       18 757,3 mil. Sk.  V ich štruktúre sa znížili záväzky voči zdravotným zariadeniam o 1 301,0 mil. Sk a mierne o 141,0 mil. Sk aj voči lekárňam a výdajniam zdravotných pomôcok. Znížili sa záväzky aj z návratných finančných výpomocí o 567,5 mil. Sk jednak uvádzanými splátkami Všeobecnej zdravotnej poisťovne a Spoločnej zdravornej poisťovne, ako aj skutočnosťou, že v roku 2002 nebola poskytnutá žiadna finančná výpomoc.
Naďalej však aj v roku 2002 vzrástli pohľadávky i  záväzky poisťovní voči osobitnému účtu povinného zdravotného pistenia podľa toho, či poisťovňa prispieva, alebo naopak dostáva platby z prerozdeľovacieho mechanizmu. Záväzky neplatiacich poisťovní dosiahli 2 865,5 mil Sk, pričom rozhodujúcim je záväzok Spoločnej zdravotnej poisťovne (2 618,3 mil. Sk). Medziročne sa tieto záväzky zvýšili o 824,4 mil. Sk. Je to o 1 284,7 mil. Sk menej ako v  roku 2001, čo súvisí so skutočnosťou, že zdravotné poisťovne začali splácať svoje záväzky voči osobitnému účtu podľa splátkových kalendárov. 
Súhrnné údaje o výsledkoch rozpočtového hospodárenia v zdravotnom poistení sú uvedené v tabuľke na strane 36.

1.2.7. Obce 

   	Podľa § 29 zákona o rozpočtových pravidlách zostavujú obce rozpočet v členení na bežný a na kapitálový. Súčasťou ich rozpočtového hospodárenia sú aj finančné operácie, ktorými sa najmä realizujú návratné zdroje financovania a ich splácanie. 
Bežné rozpočty obcí schválené zastupiteľstvami, záväzne zostavené ako vyrovnané, predpokladali príjmy 23 201,5 mil. Sk, výdavky 21 668,8 mil. Sk a účtovný prebytok 1 532,7 mil. Sk. V skutočnosti obce vykázali k 31.12.2002 prebytok bežného rozpočtu 1 992,1 mil. Sk, keď príjmy dosiahli 36 651,8 mil. Sk a výdavky 34 659,7 mil. Sk.
     Schválené  kapitálové rozpočty  obcí, ktoré podľa zákona o rozpočtových pravidlách môžu byť za určených podmienok zostavené aj ako schodkové,  obsahovali príjmy 6 800,5 mil. Sk, výdavky 11 302,9 mil. Sk a účtovný schodok 4 502,4 mil. Sk. Skutočné kapitálové príjmy dosiahli 13 025,5 mil. Sk, výdavky 16 141,5 mil. Sk a účtovný schodok 3 116,0 mil. Sk bol o 1 386,4 nižší, než sa rozpočtovalo. 
	Finančné operácie, ktoré obce v príjmovej časti rozpočtovali sumou 4 031,6 mil. Sk (ide o príjmy z prevodov z peňažných fondov obcí, zo splácania istín domácich a zahraničných úverov a pôžičiek a z prijatých úverov) boli v skutočnosti 7 812,3 mil. Sk. Výdavky finančných operácií predpokladané v sume 1 453,8 mil. Sk (zahŕňajú  poskytnuté úvery a splácanie istín), v skutočnosti dosiahli 2 661,2 mil. Sk.
	Celkové príjmy obcí v roku 2002 dosiahli 57 489,6 mil. Sk, výdavky sa realizovali vo výške 53 462,4 mil. Sk a hospodárenie obcí sa skončilo účtovným prebytkom 4 027,2 mil. Sk. Po vylúčení finančných operácií z príjmov i výdavkov je výsledok rozpočtového hospodárenia schodok 1 123,9 mil. Sk.
	V porovnaní s rokom 2001 sa príjmy medziročne zvýšili o 24 771,5 mil. Sk a výdavky o 22 876,6 mil. Sk. Toto výrazné zvýšenie rozpočtov obcí súvisí s prechodom kompetencií z orgánov štátnej správy na obce (a vyššie územné celky) v zmysle zákona č. 416/2001 Z. z. V súlade s uvedeným zákonom prešli v roku 2002 na samosprávu postupne kompetencie na úseku :
-	matričnej činnosti,
-	kultúry,
-	školstva,
-	sociálnych vecí,
-	ochrany prírody,
-	presun agendy aparátov okresných úradov na zabezpečenie činnosti na úseku školstva, sociálnych vecí a zdravotníctva.
Zvýšenie príjmov obcí spôsobil nárast prijatých grantov a transferov, v ktorých sú zahrnuté decentralizačné dotácie poskytnuté  ministerstvom financií, ako aj transfery v oblasti školstva na mzdy, platy, služobné príjmy a  ostatné osobné vyrovnania, poistné a príspevok zamestnávateľa do poisťovní a NÚP poskytnuté obciam  prostredníctvom krajských a okresných úradov. Vo výdavkovej časti sa medziročne zvýšili bežné výdavky o 14 438,5 mil. Sk, kapitálové výdavky o 7 275,4 mil. Sk a poskytovanie úverov a pôžičiek, účasť na majetku a splácanie istín o 1 162,7 mil. Sk.

1.2.7.1. Vzťahy štátneho rozpočtu k rozpočtom obcí

a) Záväzné limity dotácií na pôvodné kompetencie

	Zákonom č. 586/2001 Z.z. o štátnom rozpočte na rok 2002 boli schválené dotácie zo štátneho rozpočtu obciam v celkovej sume 2 548,0 mil. Sk (vrátane dotácii z výťažku lotérií a iných podobných hier), v tom:
a)  582,0 mil. Sk na výkon  samosprávnych funkcií obcí s počtom  obyvateľov do 3 000;

b) 1 533,6 mil. Sk  pre mestskú verejnú dopravu v  mestách  Banská Bystrica,  Bratislava, Košice, Prešov a Žilina (v tom 489,2 mil. Sk na kapitálové a 1 044,4 mil. Sk na bežné výdavky);
c)  167,4 mil. Sk  na dokončovanie   objektov   základných   škôl  a  ich  technickej  vybavenosti  v  rámci bývalej komplexnej bytovej výstavby,
d) 142,5 mil. Sk na riešenie  individuálnych  potrieb  obcí  na  zabezpečenie  výkonu  ich  samosprávnych  funkcií.
e) 122,5 mil. Sk formou dotácie z výťažku lotérií a iných podobných hier v zmysle § 4a ods. 9  zákona č.194/1990 Zb. o lotériách a iných podobných hrách v znení neskorších predpisov.
	Vykonanými rozpočtovými opatreniami sa rozpočet dotácií na pôvodné kompetencie znížil na 2 535,4 mil. Sk, ktorú podľa údajov o pokladničnom plnení k 31.12.2002 odčerpali obce v plnej výške. 
	Dotácie 122,5 mil. Sk z  výťažku  lotérií   a iných  podobných  hier sa použili na:
- záchranu historického jadra miest Banská Štiavnica (12,0 mil. Sk), Bardejov (13,0 mil. Sk) a Levoča (10,5 mil. Sk);
-  obnovu národných kultúrnych pamiatok (13,0 mil. Sk) a rekonštrukciu domovov dôchodcov v Bratislave (4,0 mil. Sk);
- dokončovanie objektov základných škôl a ich technickej vybavenosti v rámci bývalej komplexnej bytovej výstavby (70,0 mil. Sk).                                               

b) Záväzné limity dotácií na prechod kompetencií

V zmysle § 13 ods. 2 zákona č. 586/2001 Z.z. ministerstvo financií viazalo finančné prostriedkov v kapitolách krajských úradov oznámilo obciam limit dotácií na prechod kompetencií  v celkovej sume 2 273,8 mil. Sk. Z neho sa čerpalo spolu 2 184,3  mil. Sk, prehľad o jednotlivých úsekoch obsahuje nasledujúca tabuľka (v mil. Sk):

Úsek	Limit	Čerpanie	
Matričnej činnosti	121,0	120,4	
Kultúry	2,2	2,2	
Školstva x)	1 904,1	1 829,9	
v tom: bežné výdavky	1 567,0	1 495,3	
            kapitálové výdavky	337,1	334,6	
Sociálnych veci x)	240,3	231,8	
v tom: bežné výdavky	225,2	222,7	
            kapitálové výdavky	15,1	9,1	
Zdravotníctva x)	1,0	-	
Ochrany prírody	5,2	-	
Spolu	2 273,8	2 184,3	

x) vrátane finančných prostriedkov na presun agendy aparátov okresných úradov na príslušnom úseku 

c) Podiely na výnosoch republikových daní
       
	Prevod  podielových  daní  k 31.12.2002 podľa výkazu Národnej banky Slovenska  dosiahol  sumu 10 127,2  mil. Sk.
	Z uvedenej sumy na jednotlivé podielové dane pripadá (v mil. Sk):

Druh dane	Rozpočtový zámer 	Skutočnosť
k 31.12.2002	% 
plnenia	
Z príjmov FO zo závislej činnosti a funkčných požitkov	7 300,0	7 297,5	99,9	
Z príjmov právnických osôb    	1 524,0	1 848,5	121,3	
Cestná daň   	890,0	981,2	110,2	
SPOLU	9 714,0	10 127,2	104,3	

1.2.7.2. Výdavky obcí podľa ekonomickej klasifikácie

a) Bežný rozpočet
Hospodárenie  obcí v časti bežného  rozpočtu sa k  31.12.2002  skončilo  účtovným  prebytkom 1 992,1 mil. Sk, keď príjmy dosiahli 36 651,8  mil. Sk a výdavky 34 659,7 mil. Sk. 
	V štruktúre príjmov tvoria daňové príjmy 16 891,0 mil. Sk, čo je v porovnaní s ich rozpočtom (16 400,8 mil. Sk) viac o 490,2 mil. Sk. Rozpočtový zámer obcí sa tým splnil na 103,0  %.
	Výnos  dane  z  príjmov  fyzických osôb zo  závislej činnosti a funkčných požitkov  dosiahol podľa výkazov obcí 7 287,9  mil. Sk a v porovnaní so schváleným rozpočtovým zámerom je nižší o 12,1 mil. Sk . 
	Z výnosu dane z príjmov právnických osôb  získali obce podľa výkazov 1 851,5 mil. Sk, čo je v porovnaní s ich rozpočtovým zámerom viac o 294,3 mil. Sk. 
      	Daň z nehnuteľností zinkasovali vo výške 3 716,0 mil. Sk, z toho na daň z pozemkov pripadá 1 187,0 mil. Sk, daň zo stavieb 2 465,7 mil. Sk a daň z bytov 63,3 mil.  Sk. Medziročne je jej výnos o 26,5 mil. Sk vyšší.
	Príjmy z domácich daní na tovary a služby  dosiahli 4 031,5 mil. Sk, čo predstavuje plnenie rozpočtu na 100,5  %. 
	Výnos daní za špecifické služby 3 016,3 mil. Sk v štruktúre tvorili najmä daň za zber, odvoz a zneškodňovanie komunálnych odpadov (2 058,1 mil. Sk), z predaja alkoholických nápojov a tabakových výrobkov (364,0 mil. Sk), daň za užívanie verejného priestranstva (288,6 mil. Sk), za zábavné hracie prístroje (91,3 mil. Sk), za psa (60,7 mil. Sk).
	Dane z používania tovarov a z povolenia na výkon činností dosiahli 1 015,2 mil. Sk, z toho výnos cestnej dane  podľa výkazov obcí dosiahol  1 013,0  mil. Sk. Podľa výkazu Národnej
banky Slovenska bola obciam prostredníctvom daňových úradov poukázaná cestná daň v sume  981,2  mil. Sk
	Nedaňové príjmy  (bez kapitálových príjmov a príjmov z prevodov peňažných fondov obcí) vykázali obce v sume  5 837,2 mil. Sk.
	Táto kategória príjmov zahŕňa:
- príjmy z podnikania a z vlastníctva majetku 2 184,3 mil. Sk; v porovnaní so schváleným rozpočtom je to viac o 9,8  %,
- administratívne a iné poplatky a platby 1 701,8 mil. Sk; ide o príjmy najmä zo správnych poplatkov, za ubytovacie a stravovacie služby, zo vstupného, za relácie v miestnom rozhlase a pod.
- úroky z domácich úverov, pôžičiek a vkladov 213,4 mil. Sk,
- úroky zo zahraničných úverov, pôžičiek a vkladov 1,2 mil. Sk,
- iné nedaňové príjmy 1 736,5 mil. Sk (v porovnaní so schváleným rozpočtom viac o 754,1 mil. Sk); zahŕňajú  príjmy z neoprávnene použitých alebo zadržaných prostriedkov obcí (110,2 mil. Sk) a ostatné príjmy 1 626,3 mil. Sk, ktoré tvoria najmä príspevky z NÚP na podporu zamestnanosti (707,1 mil. Sk), dobropisy (81,0 mil. Sk), príjmy z výťažku lotérií a iných podobných hier (62,1 mil. Sk).
	Bežné granty a transfery zo štátneho rozpočtu a štátnych fondov získali obce v sume     13 789,2 mil. Sk. Ich medziročný nárast o 11 654,8 mil. Sk súvisí s poskytnutím decentralizačných dotácií obciam v zmysle zákona č. 416/2001 Z.z. o prechode niektorých pôsobností z orgánov štátnej správy na obce a vyššie územné celky. Podľa výkazov obcí obce prijali decentralizačné dotácie v celkovej sume 10 512,8 mil. Sk. V uvedenej sume je zahrnutý okrem decentralizačných dotácií poskytnutých ministerstvom financií aj transfer na mzdy, platy, služobné príjmy a  ostatné osobné vyrovnania, poistné a príspevok zamestnávateľa do poisťovní a NÚP poskytnutý obciam  prostredníctvom okresných úradov.  
V štruktúre výdavkov bežného rozpočtu najviac prostriedkov obce vynaložili na tovary a ďalšie služby v sume 12 555,1 mil. Sk. Ide najmä o poplatky za energie a komunikačné služby (4 681,4 mil. Sk), výdavky súvisiace s pracovnými cestami zamestnancov (86,4 mil. Sk), platby za materiál a služby (1 581,4 mil. Sk), výdavky na dopravné (359,9 mil. Sk), na rutinnú a štandardnú údržbu (2 900,0 mil. Sk), za prenájom hnuteľných a nehnuteľných vecí (97,8 mil. Sk) a na ostatné tovary a služby (2 847,8 mil. Sk).
Na mzdy, platy, služobné príjmy a ostatné vyrovnania vyplatili obce 10 800, 5 mil. Sk,  poistné  a príspevok  zamestnávateľa  do  poisťovní  a NÚP predstavuje 4 009, 0 mil. Sk.
	Výdavky  v  kategórii 640 - bežné transfery dosiahli  6 052,6 mil. Sk, čo predstavuje  plnenie vo vzťahu k schválenému rozpočtu na 147,3 %.  Z uvedenej sumy tvorili transfery príspevkovým organizáciám 1 963,2 mil. Sk, výdavky občianskym združeniam a nadáciám 431,8 mil. Sk, pre mestskú verejnú dopravu  1 296,9 mil. Sk a ostatné transfery  2 360,7 mil. Sk.
	Výdavky súvisiace so splácaním úrokov a  ostatné  platby  súvisiace  s   úvermi    dosiahli 894,6 mil. Sk, čo je v  porovnaní  so  zámermi   rozpočtov  obcí  viac o 5,1 mil. Sk. Z  uvedenej   sumy  73,0  %  tvorili  splátky  úrokov   tuzemským finančným inštitúciám (653,5 mil. Sk), 23,7  % tvorili splátky úrokov do zahraničia ( 211,9 mil. Sk ) a 3,3 % boli ďalšie platby súvisiace s úverom (29,2 mil. Sk).

b) Kapitálový rozpočet
Schodok kapitálového rozpočtu dosiahol 3 116,0 mil. Sk, keď príjmy predstavovali        13 025,5 mil. Sk a výdavky dosiahli 16 141,5 mil. Sk.  
	Príjmy kapitálového rozpočtu tvoria v štruktúre viaceré položky.
  Obce získali kapitálové príjmy 3 516,4 mil. Sk, čo je medziročne viac o 991,3 mil. Sk.  Na celkovom výnose sa sumou 1 104,1 mil. Sk podieľal predaj základných  kapitálových  aktív (v tom z predaja budov 576,3 mil. Sk a bytov 441,4 mil. Sk), predaj pozemkov 1 970,1 mil. Sk, príjem z predaja dlhopisov 164,7 mil. Sk a ďalšie kapitálové príjmy 227,5 mil. Sk. 
	Z úhrnného objemu kapitálových grantov a transferov 9 139,8 mil. Sk pripadá na tuzemské granty  2 333,5 mil. Sk, na zahraničné 238,8 mil. Sk a  transfery predstavujú 6 567,5 mil. Sk. Medziročne touto formou získali obce viac o 6 500,8 mil. Sk, na čom sa podieľajú aj decentralizačné dotácie poskytnuté v zmysle zákona č. 416/2001 Z.z na školstvo a sociálne veci. Sumu     3 428,8 mil. Sk získali obce na rozvoj životného prostredia, 1 060,9 mil. Sk na podporu bývania, 844,2 mil. Sk na komplexnú bytovú výstavbu, 515,4 mil. Sk na regionálny rozvoj a 508,4 mil. Sk na mestskú verejnú dopravu. 
	Dosiahnuté  príjmy z predaja majetkových účastí 369,3 mil. Sk predstavujú porovnaní  s rozpočtom len 81,9  %-né plnenie. 
	V roku 2002 vynaložili obce kapitálové výdavky 16 141,5 mil. Sk čo v porovnaní so schváleným rozpočtom predstavuje plnenie na 142,8 %. Z uvedenej sumy smerovalo 14 088,8 mil. Sk na obstarávanie kapitálových aktív, kapitálové transfery predstavujú 1 940,7 mil. Sk a účasť na majetku 112,0 mil. Sk.
	Kapitálové výdavky  smerovali prevažne na  realizáciu stavieb a ich technického zhodnotenia. Z úhrnného objemu 12 563,6 mil. Sk sa na realizáciu  nových stavieb použilo 9 799,2  mil. Sk, na rekonštrukcie a modernizácie 2 188,7 mil. Sk, prístavby, nadstavby a stavebné úpravy 575,7 mil. Sk.
	Na nákup pozemkov, budov, stavieb, kancelárskeho vybavenia, dopravných prostriedkov, prevádzkových strojov, prístrojov a zariadení obce vynaložili 1 060,9 mil. Sk, na prípravnú a projektovú dokumentáciu 335,2 mil. Sk, na rekonštrukcie a modernizácie strojov a zariadení 59,2 mil. Sk, združené prostriedky na investície 64,0 mil. Sk a na ostatné kapitálové výdavky  5,9 mil. Sk.
	Kapitálové transfery  1 940,7 mil. Sk predstavujú 12,1 % z celkových kapitálových výdavkov a smerovali prevažne na zabezpečenie mestskej verejnej dopravy (749,3 mil. Sk) a na činnosť príspevkových organizácií (318,4 mil. Sk).
	Výdavky súvisiace s účasťou na majetku inej právnickej osoby dosiahli 112,0 mil. Sk.

c) Finančné operácie

	Podľa § 25 ods. 4 zákona o rozpočtových pravidlách sú súčasťou rozpočtov obcí aj finančné operácie, ktorými sa vykonávajú prevody z mimorozpočtových peňažných fondov obce a realizácia návratných zdrojov financovania a ich splácanie.
	Finančné operácie v príjmovej časti rozpočtov obcí dosiahli 7 812,3 mil. Sk. Obce prijali za 5 301,4 mil. Sk úverov (v rozhodujúcej miere z 99,6 % išlo o tuzemské  úvery), prevody z peňažných fondov dosiahli 2 510,9 mil. Sk (medziročne viac o 57,6 mil. Sk).
	V rámci výdavkov ide o splátky istín prijatých úverov 2 661,2 mil. Sk. 	

1.2.7.3 Výdavky z hľadiska funkčnej klasifikácie
	Podľa funkčnej klasifikácie sa výdavky rozpočtov obcí v štátnom záverečnom účte hodnotia po prvýkrát. Súhrnný prehľad o nich podľa jednotlivých oddielov funkčnej rozpočtovej klasifikácie poskytujú údaje nasledujúcej tabuľky (v mil. Sk, resp. v %):
Č. 	Názov oddielu	Skutočnosť	Podiel	
01	Všeobecné verejné služby	13 028,3	24,4	
02	Obrana	7,2	0,0	
03	Verejný poriadok a bezpečnosť	946,8	1,8	
04	Ekonomická oblasť	7 948,1	14,9	
05	Ochrana životného prostredia	 5 362,2	10,0	
06	Bývanie a občianska vybavenosť	9 929,1	18,6	
07	Zdravotníctvo	133,6	0,2	
08	Rekreácia, kultúra a náboženstvo	3 317,1	6,2	
09	Vzdelávanie	11 554,4	21,6	
10	Sociálne zabezpečenie	852,2	1,6	
	Finančné prostriedky nezahrnuté (finančné operácie	383,4	0,7	
	S p o l u	53 462,4	100,0	

	Z výdavkov oddielu 01 - Všeobecné verejné služby 13 028,3  mil. Sk sa prevažná ich časť výdavkov (9 112,1 mil. Sk) realizovala v triede Výdavky verejnej správy, ktorá zahrnuje výdavky na činnosť mestských a obecných úradov.  Na výdavky súvisiace s transakciami verejného dlhu sa vynaložilo 2 624,8 mil. Sk, ktoré smerovali prevažne na platby úrokov a výdavky na emitovanie pôžičiek. Na transfery všeobecnej povahy medzi rôznymi úrovňami verejnej správy sa použilo 815,7 mil. Sk.	
	V oddiele  02  - Obrana  z úhrnných výdavkov 7,2 mil. Sk až 7,0 mil. Sk predstavujú výdavky na civilnú obranu.
	Z vynaložených 946,8 mil. Sk v oddiele  03 - Verejný poriadok a bezpečnosť sa použilo na  policajné služby (obecnú políciu) 706,0 mil. Sk a na požiarnu ochranu (výdavky na mestské a dobrovoľné požiarne zbory) 234,0 mil. Sk. 
	V oddiele  04 – Ekonomická oblasť sa použilo 7 948,1  mil. Sk, pričom najviac výdavkov (5 891,3 mil. Sk) sa čerpalo v oblasti dopravy (v tom cestnej 5 882,9 mil. Sk, vodnej 7,3 mil. Sk a na ostatné druhy dopravy 1,1 mil. Sk).  V rámci tohto oddielu vynaložili obce v                                                skupine všeobecná ekonomická, obchodná a pracovná oblasť 363,3 mil. Sk, poľnohospodárstvo 13,4 mil. Sk, lesníctvo 44,5 mil. Sk, rybárstvo a poľovníctvo 1,0 mil. Sk. Na palivá a energie sa vynaložilo 68,9 mil. Sk a výdavky v oddiele výstavba dosiahli 1 432,2 mil. Sk.  
	V oddiele  05 – Ochrana životného prostredia vynaložené prostriedky 5 362,2 mil. Sk sa použili na zber, prepravu a zneškodňovanie odpadu v skupine Nakladanie s odpadmi (3 256,4 mil. Sk), na prevádzku kanalizačných sústav vrátane čistenia odpadových vôd v skupine Nakladanie s odpadovými vodami (1 739,1 mil. Sk) a v súvislosti so znižovaním znečisťovania ovzdušia (70,8 mil. Sk). Na ochranu prírody a krajiny (činnosti súvisiace s ochranou drevín, rastlín, živočíchov, nerastov a pod.) obce vynaložili 79,1 mil. Sk a na ochranu  životného prostredia inde neklasifikovanú 216,8 mil. Sk. 
	Štruktúru úhrnných výdavkov v  oddiele   06 – Bývanie a občianska vybavenosť (9 929,1 mil. Sk) tvorí 5 200,4 mil. Sk použitých na  rozvoj bývania, 1 642,2 mil. Sk na  rozvoj obcí, 655,3 mil. Sk na zásobovanie vodou, 989,7 mil. Sk na verejné osvetlenie a 1 441, 5 mil. Sk na výdavky súvisiace s bývaním a občianskou vybavenosťou inde neklasifikované 
	Prostriedky 133,6 mil. Sk použité v oddiele  07 – Zdravotníctvo obce vynaložili na zdravotnícke výrobky, prístroje a zariadenia (2,5 mil. Sk), na služby pre ambulantných pacientov (15,2 mil. Sk), za nemocničné služby (2,0 mil. Sk) a na činnosti v zdravotníctve inde neklasifikované (113,9 mil. Sk). 
	V oddiele  08 – Rekreácia, kultúra a náboženstvo  obce   v rámci celkových výdavkov  v sume 3 317,1 mil. Sk na rekreačné a športové služby vynaložili 1 030,2 mil. Sk, kultúrne služby 1 564,9 mil. Sk, vysielacie a vydavateľské služby 198,8 mil. Sk, náboženské a spoločenské služby 437,6 mil. Sk a na výdavky inde neklasifikované 85,6 mil. Sk.  Z výdavkov na kultúrne služby (1 564,9 mil. Sk) použili na činnosť divadiel 20,0 mil. Sk, umeleckých súborov 5,6 mil. Sk, na podporu klubových a špeciálnych kultúrnych zariadení 298,4 mil. Sk, odborno-metodických zariadení 10,0 mil. Sk, na činnosť knižníc 138,0 mil. Sk, múzeí a galérií 35,8 mil. Sk, na starostlivosť o kultúrne pamiatky 132,7 mil. Sk, národnostnú kultúru 2,2 mil. Sk a na ostatné kultúrne služby 922,2 mil. Sk.
	V rámci výdavkov 11 554,4 mil. Sk realizovaných v oddiele 09 - Vzdelávanie  vynaložili obce na predškolskú výchovu a základné vzdelanie 9 925,9 mil. Sk (v  tom na predškolskú  výchovu  2 408,7 mil. Sk a  na základné a špeciálne školy 7 517,2 mil. Sk). Na služby pridružené ku školstvu sa použilo 1 410,4 mil. Sk; konkrétne išlo o výdavky na školské stravovanie (671,9 mil. Sk), na záujmovú činnosť v základných umeleckých školách, školské kluby a družiny pri základných školách, centrá voľného času, jazykové školy a školy v prírode (692,3 mil. Sk a na metodické centrá a zariadenia výchovného poradenstva (3,5 mil. Sk).  Výdavky inde neklasifikované  predstavujú 218,1 mil. Sk. 
	V oddiele 10 – Sociálne zabezpečenie obce vynaložili celkom 852,2 mil. Sk, z toho v jednotlivých skupinách::
-	6,9 mil. Sk choroba, invalidita a ťažké zdravotné postihnutie, 
-	742,3 mil. Sk staroba (z toho na zariadenia sociálnych služieb 635,9 mil. Sk),
-	29,5 mil. Sk rodina a deti,
-	6,7 mil. Sk nezamestnanosť,
-	2,1 mil. Sk bývanie,
-	61,2 mil. Sk sociálna pomoc občanom v hmotnej a sociálnej núdzi,
-	3,5 mil. Sk výdavky inde neklasifikované.
	Výsledky rozpočtového hospodárenia obcí súhrnne charakterizujú údaje v tabuľkách č.1 až 4 na nasledujúcich stranách.
	
1.2.8. Vyššie územné celky

	Vyššie územné celky boli zriadené zákonom č. 302/2001 Z. z. o samospráve vyšších územných celkov (zákon o samosprávnych krajoch) a svoju činnosť začali od roku 2002. 	V zmysle zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky prešli v roku 2002 na vyššie územné celky postupne kompetencie na úseku :
-	regionálneho rozvoja,
-	cestovného ruchu,
-	civilnej ochrany,
-	kultúry,
-	dopravy,
-	školstva,
-	sociálnych vecí, 
-	zdravotníctva.   
Rozpočtové hospodárenie a postavenie rozpočtov vyšších územných celkov upravuje zákon o rozpočtových pravidlách. Podľa § 29 tohto zákona vyššie územné celky zostavujú a schvaľujú rozpočet v členení na bežný a na kapitálový rozpočet. 
	Zákonom č. 586/2001 Z. z. o štátnom rozpočte na rok 2002 bola vyšším územným celkom schválená dotácia 465,0 mil. Sk určená na zriadenie a prevádzku úradov samosprávnych krajov a rozpočtovaná v kapitole Všeobecná pokladničná správa. Časť týchto  prostriedkov bola samosprávnym krajom poskytnutá formou preddavku, s ktorým hospodárili do zostavenia a schválenia svojho rozpočtu 31. marca 2002. 

Podľa rozpočtov schválených zastupiteľstvami vyšších územných celkov sa očakávali:
a)	v rámci bežného rozpočtu príjmy 706,8 mil. Sk, výdavky 348,5 mil. Sk a účtovný prebytok 358,3 mil. Sk,
b)	v rámci kapitálového rozpočtu príjmy 81,1 mil. Sk, výdavky 107,1 mil. Sk a účtovný schodok 26,0 mil. Sk. 
Hospodárenie vyšších územných celkov v roku 2002 bolo ovplyvnené zmenami uskutočňovanými v súvislosti s reformou verejnej správy, a to presunom kompetencií z orgánov štátnej správy na samosprávne kraje (vrátane príslušných finančných prostriedkov) a tiež tým, že tieto úrady sa organizačne a personálne konštituovali postupne počas celého roka. To sa premietlo aj do údajov o ich hospodárení vykazovaných v predložených výkazoch, keď často aj nevedomé chyby neboli - aj napriek najlepšej snahe - zo strany samosprávnych krajov úplne odstránené.   
Vzhľadom na to, že počas roka 2002 došlo k veľkým zmenám v rozpočtoch vyšších územných celkov - zastupiteľstvá vyšších územných celkov ich niekoľkokrát znovuschvaľovali z dôvodu postupného prechodu kompetencií k 1. januáru, k 1. aprílu a k 1. júlu, plnenie príjmov a čerpanie výdavkov sa hodnotí vo vzťahu k upravenému rozpočtu.
Podľa upraveného bežného rozpočtu sa predpokladali príjmy 8 126,1 mil. Sk, výdavky     7 776,2 mil. Sk a účtový prebytok 349,9 mil. Sk. Skutočné plnenie charakterizujú príjmy 8 300,6 mil. Sk, výdavky 8 150,1 mil. Sk a prebytok hospodárenia 150,5 mil. Sk. 
Kapitálový rozpočet príjmov bol upravený na 851,3 mil. Sk, výdavkov na 866,0 mil. Sk a rozpočtovaný schodok na 14,7 mil. Sk. Skutočné plnenie príjmov kapitálového rozpočtu sa dosiahlo vo výške 852,8 mil. Sk, čerpanie kapitálových výdavkov 837,1 mil. Sk a prebytok hospodárenia kapitálového rozpočtu dosiahol 15,7 mil. Sk.
Celkovo upravené rozpočty vyšších územných (za oblasť bežného aj kapitálového rozpočtu) predpokladali príjmy 8 977,5 mil. Sk, výdavky 8 642,2 mil. Sk a prebytok hospodárenia 335,3 mil. Sk. Skutočné celkové príjmy dosiahli 9 153,5 mil. Sk, výdavky sa čerpali sumou  8 987,2 mil. Sk a prebytok hospodárenia dosiahol 166,3mil. Sk. 

1.2.8.1. Vzťahy štátneho rozpočtu k rozpočtom vyšších územných celkov
a)	Dotácie na zriadenie a prevádzku úradov samosprávnych krajov
Dotácie zo štátneho rozpočtu SR v sume 465,0 mil. Sk určené zákonom o štátnom rozpočte na rok 2002 v kapitole Všeobecná pokladničná správa na zriadenie a prevádzku úradov samosprávnych krajov boli poukázané na účty samosprávnych krajov na bežné výdavky (322,3 mil. Sk) a na kapitálové výdavky (142,7 mil. Sk). 
Z prostriedkov na bežné výdavky sa financovali mzdy, platy, služobné príjmy a ostatné osobné vyrovnania, odvody do poistných fondov a príspevky Národnému úradu práce za zamestnancov úradov samosprávnych krajov, prevádzkové výdavky spojené s činnosťou úradov a výdavky súvisiace s činnosťou poslancov a zastupiteľstiev samosprávnych krajov.
Kapitálové výdavky boli použité na rekonštrukciu objektov, v ktorých sa umiestnili úrady samosprávnych krajov, na nákup výpočtovej techniky, kancelárskych strojov, prístrojov a zariadení, telekomunikačnej techniky, dopravných prostriedkov a ďalšieho vybavenia kapitálového charakteru spojeného so zriadením a činnosťou týchto úradov.
	Dotácia schválená zákonom o štátnom rozpočte bola zvýšená o sumu 0,1 mil. Sk oddelimitovaných kapitálových výdavkov za aparát krajských úradov, ktorá bola poukázaná na účet Samosprávneho kraja v Košiciach. Na činnosť úradov samosprávnych krajov bolo okrem rozpočtovaných prostriedkov poukázaných aj 71,8 mil. Sk z účtu cudzích prostriedkov Ministerstva financií SR.
	Celkom sa zo štátneho rozpočtu na zriadenie a prevádzku úradov samosprávnych krajov poskytlo 536,9 mil. Sk.

b) Dotácie na prechod kompetencií

	Nadväzne na presun kompetencií podľa zákona č. 416/2001 Z. z. o prechode niektorých pôsobnosti z orgánov štátnej správy na obce a na vyššie územné celky boli v zmysle § 13 ods. 2 zákona o štátnom rozpočte na rok 2002 viazané výdavky v kapitolách krajských úradov a Ministerstva zdravotníctva SR a ďalšie dotácie poskytnuté samosprávnym krajom z kapitoly Všeobecná pokladničná správa v súvislosti s uplatnením zákona o verejnej službe a poukázané jednotlivým samosprávnym krajom podľa jednotlivých úsekov presunutých kompetencií takto:
-  kultúra: 732,5 mil. Sk vrátane dotácie poskytnutej zo štátneho rozpočtu v zmysle uznesení vlády SR č.1303/2002 a č. 358/2002 a dotácie z  kapitoly Všeobecná pokladničná správa na uplatnenie zákona o verejnej službe;  v tom bežné výdavky 583,4 mil. Sk a kapitálové 149,1 mil. Sk,
-	doprava: 768,3 mil. Sk na bežné výdavky,
-	školstvo: 1 493,3 mil. Sk vrátane finančných prostriedkov viazaných v kapitolách krajských úradov a Ministerstva zdravotníctva SR a dotácie z kapitoly Všeobecná pokladničná správa na riešenie zákona o verejnej službe pri neštátnych školách a neštátnych školských zariadeniach,; v tom 1 093,9 mil. Sk bežné výdavky a 399,4 mil. Sk kapitálové,
-	sociálne veci: 1 210,6 mil. Sk, v tom na bežné výdavky 1 142,5 mil. Sk a na kapitálové 68,1 mil. Sk.
Dotácie na zriadenie a prevádzku úradov samosprávnych krajov a na prenesené kompetencie boli poukázané na účty vyšších územných celkov v celkovej sume 4 741,6 mil. Sk vrátane finančných prostriedkov z depozitného účtu Ministerstva financií SR.
	V roku 2002 bola činnosť úradov samosprávnych krajov a prenesené kompetencie financované z dotácií zo štátneho rozpočtu a z nedaňových príjmov získaných z činnosti organizácií.

1.2.8.2. Výdavky z hľadiska ekonomickej klasifikácie
a) Bežný rozpočet

	Ako už bolo uvedené, plnenie bežného rozpočtu v roku 2002  charakterizujú príjmy         8 300,6 mil. Sk, výdavky 8 150,1 mil. Sk a prebytok 150,5 mil. Sk.
Príjmy bežného rozpočtu tvorili nedaňové príjmy, granty a transfery. 
Nedaňové príjmy sa splnili na 382,1 mil. Sk čo je v porovnaní s rozpočtom o 150,6 mil. Sk , resp. o 65,1 % viac.
V štruktúre ich tvoria:
-	príjmy z podnikania a z vlastníctva majetku 6,9 mil. Sk. Vo vzťahu k upravenému rozpočtu boli vyššie o 3,0 mil. Sk a dosiahli sa predovšetkým z prenájmu majetku vo vlastníctve vyšších územných celkov,
-	administratívne a iné poplatky a platby 324,2 mil. Sk. Oproti upravenému rozpočtu boli vyššie o 126,7 mil. Sk a tvoria ich platby od občanov umiestnených v zariadeniach sociálnych služieb za poskytované služby (170,6 mil. Sk), platby za stravné (96,6 mil. Sk), za ubytovacie služby (49,2 mil. Sk) a poplatky a platby za ostatné služby (7,8 mil. Sk),
-	úroky z domácich úverov a vkladov 32,3 mil. Sk; vo vzťahu k upravenému rozpočtu je to viac o 24,6 mil. Sk,
-	iné nedaňové príjmy 18,7 mil. Sk - v porovnaní s upraveným rozpočtom sa nesplnili o 3,7 mil. Sk. Ide o príjmy dosiahnuté rozpočtovými organizáciami z podnikateľskej činnosti po zdanení (4,9 mil. Sk), príjmy z Národného úradu práce na podporu zamestnanosti (10,7 mil. Sk) a ostatné nedaňové príjmy (3,1 mil. Sk).
	Bežné granty a transfery sa z prostriedkov štátneho rozpočtu vyšším územným celkom poskytli v sume 7 918,5 mil. Sk. Boli poskytnuté v súvislosti so zákonom č. 416/2001 Z. z. o prechode niektorých pôsobnosti z orgánov štátnej správy na obce a na vyššie územné celky ako decentralizačná dotácia na prenesené kompetencie na úseku dopravy, kultúry, školstva a sociálnych vecí. Okrem prostriedkov poskytnutých Ministerstvom financií SR dostali vyššie územné celky aj transfery z krajských úradov na mzdy, platy, služobné príjmy a ostatné osobné vyrovnania pre zamestnancov stredných škôl a školských zariadení a s tým súvisiace odvody do poistných fondov a príspevku Národnému úradu práce a od iných orgánov štátnej správy, napr. Ministerstva kultúry SR, Ministerstva životného prostredia SR a pod.
	Bežné výdavky 2 161,1 mil. Sk boli smerované na úhradu miezd, platov, služobných príjmov a ostatných osobných vyrovnaní, a to pre zamestnancov úradov vyšších územných celkov, pre zamestnancov rozpočtových organizácií na úseku školstva a sociálnych vecí, ktorí prešli do zriaďovateľskej pôsobnosti vyšších územných celkov od 1. júla 2002.  V súvislosti s vyplatením mzdových prostriedkov boli realizované úhrady 819,7 mil. Sk do poistných fondov a príspevku Národnému úradu práce.
	Na tovary a ďalšie služby sa vynaložilo 1 030,2 mil. Sk, a to na úhradu cestovného (8,8 mil. Sk), úhradu výdavkov za dodávky energií, vody a komunikačné služby (301,5 mil. Sk), nákup materiálu a poskytovaných služieb (436,3 mil. Sk), dopravné (25,7 mil. Sk), rutinnú a štandartnú údržbu (109,5 mil. Sk), nájomné za prenájom nebytových priestorov (44,4 mil. Sk) a na ostatné tovary a služby (104,0 mil. Sk). 
	V rámci bežných výdavkov poskytli vyššie územné celky aj bežné transfery 4 139,1 mil. Sk, a to príspevkovým organizáciám 2 795,2 mil. Sk, rozpočtovým organizáciám 0,2 mil. Sk, občianskym združeniam a nadáciám 4,3 mil. Sk, neziskovým organizáciám poskytujúcim prevažne sociálne služby 107,2 mil. Sk, cirkevným stredným školám a cirkevným školským zariadeniam 214,9 mil. Sk, súkromným školám a súkromným školským zariadeniam 236,7 mil. Sk, cirkvám, cirkevnej charite a ostatným 9,8 mil. Sk. Nefinančným subjektom – právnickým osobám poskytli dotácie 768,3 mil. Sk. Ide o prostriedky poskytnuté dopravcom – právnickým osobám, ktorí zabezpečujú výkony vo verejnom záujme (prepravu osôb v pravidelnej hromadnej autobusovej doprave). Bežné transfery na rôznych úrovniach vyššie územné celky poskytli v sume 2,5 mil. Sk. 

b) Kapitálový rozpočet

	Príjmy kapitálového rozpočtu vyšších územných celkov dosiahli  852,8 mil. Sk a výdavky 837,1 mil. Sk, čím vznikol prebytok v sume 15,7 mil. Sk.
	Na plnení kapitálových príjmov sa podieľali nedaňové príjmy 2,0 mil. Sk z predaja budov, bytov, dopravných prostriedkov a pozemkov, ktoré boli vo vlastníctve vyšších územných celkov. Kapitálové granty a transfery boli realizované v sume 850,8 mil. Sk, z toho na zriadenie úradov samosprávnych krajov 113,6 mil. Sk, na decentralizačné dotácie 459,7 mil. Sk a na ostatné 277,5 mil. Sk. 
	Na kapitálové výdavky vynaložili vyššie územné celky 837,1 mil. Sk, v tom na obstaranie kapitálových aktív 450,9 mil. Sk a na kapitálové transfery 386,2 mil. Sk.
	V rámci obstarania kapitálových aktív sa uskutočnili predovšetkým nákupy nehmotných aktív za 51,2 mil. Sk,  budov (za 1,6 mil. Sk), kancelárskych strojov, prístrojov a zariadení (109,4 mil. Sk), dopravných prostriedkov (40,8 mil. Sk), prevádzkových prístrojov a zariadení (24,4 mil. Sk), 27,9 mil. Sk sa použilo na realizáciu nových stavieb, 140,6 mil. Sk na rekonštrukcie a modernizácie objektov, 9,6 mil. Sk na rekonštrukcie a modernizácie strojov a zariadení a 45,4 mil. Sk predstavujú ostatné kapitálové výdavky. 
Vyššie územné celky poskytli kapitálové transfery  príspevkovým organizáciám v celkovej sume 378,9 mil. Sk a ostatným neziskovým právnickým osobám, občianskym združeniam, nadáciám 7,3 mil. Sk. 

c)	Finančné operácie

Súčasťou rozpočtu vyšších územných celkov sú aj finančné operácie, ktorými sa vykonávajú prevody z mimorozpočtových peňažných fondov. V rámci týchto finančných operácií bol vykonaný prevod z peňažných fondov vyšších územných celkov v sume 0,1 mil. Sk.

1.2.8.3 Výdavky z hľadiska funkčnej klasifikácie

	Oddiel 01 – Všeobecne verejné služby: zahrnuje výdavky súvisiace s činnosťou úradov samosprávnych krajov, ktoré boli v rámci bežných výdavkov vynaložené v sume 304,6 mil. Sk. Ide o výdavky spojené s vyplatením mzdových prostriedkov pre zamestnancov úradov samosprávnych krajov (114,5 mil. Sk), na odvody do poistných fondov a príspevku Národnému úradu práce (39,5 mil. Sk), výdavky súvisiace s prevádzkou úradov samosprávnych krajov a s činnosťou poslancov a zastupiteľstiev (150,2 mil. Sk) a s úhradou členských príspevkov (0,4 mil. Sk).
	Z uskutočnených kapitálových výdavkov 211,3 mil. Sk sa realizovali predovšetkým nákupy spojené s vybavením úradov samosprávnych krajov ako novovzniknutých samosprávnych úradov. Išlo o nákupy výpočtovej techniky, programového vybavenia, kancelárskej techniky, vybavenia kancelárií, osobných motorových vozidiel, telekomunikačnej techniky a ďalších, ako aj výdavky súvisiace s rekonštrukčnými prácami v objektov, v ktorých boli umiestnené úrady samosprávnych krajov.
Celkové výdavky úradov samosprávnych krajov v rámci tohto oddielu dosiahli 515,9 mil. Sk.
V oddieli 04 – Ekonomická oblasť  dosiahli celkové výdavky 835,1 mil. Sk, z toho bežné 832,4 mil. Sk a kapitálové výdavky 2,7 mil. Sk (školské majetky 1,1 mil. Sk a školské lesné hospodárstva 1,6 mil. Sk). 
V rámci celkových výdavkov sa 768,3 mil. Sk čerpalo na úseku dopravy, čo súvisí s delimitáciou kompetencií (aj finančných prostriedkov) podľa zákona č. 416/2001 Z. z. z krajských úradov na samosprávne kraje k 1. aprílu 2002. Uvedené prostriedky predstavujú 75 % schváleného rozpočtu bežných transferov pre krajské úrady na zabezpečenie pravidelnej verejnej hromadnej autobusovej dopravy na poskytnutie dotácií dopravcom na pokrytie úbytku tržieb z titulu poskytovania zliav cestovného a na zabezpečenie obslužnosti územia. 
Zvyšných 66,8 mil. Sk tvoria výdavky na činnosť školských majetkov a školských lesných hospodárstiev. 
Výdavky v rámci oddielu  08 – Rekreácia, kultúra a náboženstvo v celkovej sume 759,5 mil. Sk boli smerované na poskytnutie bežných a kapitálových transferov príspevkovým organizáciám, ktoré boli v súvislosti s prechodom kompetencií oddelimitované z kapitol krajských úradov do rozpočtov vyšších územných celkov. Ide o divadlá, knižnice, múzeá a galérie, klubové a špeciálne kultúrne zariadenia a ostatné kultúrne inštitúcie, ktoré prešli do pôsobnosti vyšších územných celkov.
Oddiel 09 – Vzdelávanie zahrnuje v rámci rozpočtu vyšších územných celkov najväčší objem výdavkov. Na úseku školstva sa vynaložilo celkom 5 432,8 mil. Sk, z toho na  bežné výdavky 5 063,7 mil. Sk a na kapitálové 369,1 mil. Sk. Prostriedky sa poskytli na činnosť stredných škôl a školských zariadení a niektorých základných škôl, ktoré prešli v rámci reformy verejnej správy z pôsobnosti krajských a okresných úradov do pôsobnosti vyšších územných celkov k 1. júlu 2002 . Okrem škôl v pôsobnosti krajských úradov prešli do pôsobnosti vyšších územných škôl aj stredné zdravotnícke školy a školské, domovy mládeže a poskytovanie dotácií pre cirkevné stredné zdravotnícke školy z pôsobnosti Ministerstva zdravotníctva SR. V rámci bežných výdavkov boli poskytnuté aj dotácie pre neštátne školy a neštátne školské zariadenia (cirkevné a súkromné) a pre príspevkové organizácie na úseku školstva (stredné odborné učilištia, strediská praktického vyučovania, združené stredné školy a pod.).  Pre cirkevné školy a školské zariadenia to bolo 214,9 mil. Sk a pre súkromné školy a školské zariadenia 236,7 mil. Sk. 
Čerpanie bežných výdavkov podľa jednotlivých druhov škôl a školských zariadení bolo nasledovné: 
- základné školy a školské zariadenia			13,5 mil. Sk
- osemročné gymnáziá				          284,6 mil. Sk	
-	gymnáziá						          575,9 mil. Sk
-	športové gymnáziá					61,0 mil. Sk
-	stredné odborné školy				       1 368,9 mil. Sk	
-	stredné odborné školy umelec. zamerania 	          112,1 mil. Sk
-	stredné odborné učilištia			                   1 781,3 mil. Sk
-	združené školy					         503,3 mil. Sk
Ostatné bežné výdavky boli vynaložené na školské stravovanie, pomaturitné vzdelávanie, domovy mládeže, zariadenia pre záujmové vzdelávanie a pod. 
	Kapitálové výdavky boli smerované na dokončenie rozostavaných stavebných akcií objektov škôl a školských zariadení, na nákup strojného vybavenia a pod.
Oddiel 10 – Sociálne zabezpečenie  obsahuje prostriedky na činnosť zariadení sociálnych služieb, ktoré prešli do pôsobnosti  vyšších  územných  celkov   v  celkovej sume 1 443,9 mil. Sk, z toho na bežné výdavky 1 362,2 mil. Sk a na kapitálové výdavky 81,7 mil. Sk. Okrem výdavkov na činnosť zariadení sociálnych služieb, ktoré prešli do ich zriaďovateľskej pôsobnosti z krajských a okresných úradov k 1. júlu 2002 poskytli vyššie územné celky zo svojich rozpočtov bežné transfery 107,2 mil. Sk neziskovým organizáciám poskytujúcim prevažne sociálne služby (tzv. neštátne subjekty). 
	Poznamenávame, že výsledky hospodárenia vyšších územných celkov sú hodnotené podľa údajov účtovných výkazov k 31.12. 2002. Údaje v jednotlivých oddieloch za kompetencie, ktoré prešli do pôsobnosti vyšších územných celkov podľa zákona č. 416/2001 Z. z. sú vykázané od dátumu prechodu z pôsobnosti orgánov štátnej správy do samosprávnej pôsobnosti vyšších územných celkov. Do termínu prechodu sa údaje o rozpočte a čerpaní výdavkov uvádzajú u pôvodného zriaďovateľa, t.j. krajských úradov a Ministerstva zdravotníctva SR. 
	Súhrnný prehľad o rozpočtovom hospodárení vyšších územných celkov poskytujú údaje priložených tabuľkových prehľadov na stranách 61 až 65.

1.2.9. Slovenská konsolidačná, a.s.

	Slovenská konsolidačná (ďalej len „SK“), a.s. Bratislava nebola v roku 2002 predmetom rozpočtovania v rámci spracovania verejného rozpočtu. Svojím charakterom je súčasťou sektora verejnej správy a svojimi výsledkami ovplyvňuje celkový stav verejných financií SR. Z toho dôvodu sa predkladá stručný prehľad predbežných výsledkov tejto organizácie, ktoré dosiahla v roku 2002.
	V rámci svojej hlavnej činnosti, ktorou je spravovanie prevzatých pohľadávok z reštrukturalizovaných komerčných bánk, SK, a.s. dosiahla z realizácie pohľadávok príjmy vo výške      1 595 mil. Sk v štruktúre, ktorú uvedenej v nasledujúcom prehľade (v mil. Sk):

                                                                 
Položky	Predbežná
skutočnosť	
Príjmy z riadenia pohľadávok spolu	1595	
z exekučných konaní	51	
z konkurzných konaní	265	
z postúpenia pohľadávok	631	
iné (vlastné splátky, realizácia ZP)	648	
		
Výdavky na vymáhanie pohľadávok	199	
súdne, exekučné, konkurzné poplatky 	40	
právna pomoc	52	
trovy mandátnej správy	47	
znalecké posudky	14	
poskytnuté preddavky	20	
ostatné výdavky	25	
		
Rozdiel 	1396	

	 V zmysle uznesenia vlády č. 790/2001 uhradila SK, a.s. v roku 2002 do štátneho rozpočtu splátku návratnej finančnej výpomoci vo výške 700 mil. Sk a súčasne uhradila, v zmysle úverovej zmluvy o poskytnutí a splácaní redistribučného úveru, Národnej banke  Slovenska splátku vo výške 457 mil. Sk.
	Z predbežného výkazu ziskov a strát za rok 2002 vyplýva, že SK, a.s. skončila svoje hospodárenie so stratou 1 587 mil. Sk, pritom dosiahla celkové výnosy 5 398 mil. Sk a celkové náklady 6 985 mil. Sk. Podstatnú časť výnosov tvoria opravné položky 4 207 mil. Sk a podstatnú časť nákladov tvorí odpis pohľadávok 4 921 mil. Sk.

II. Dlh verejnej správy v roku 2002
Konsolidovaný verejný dlh, ktorý predstavuje súhrnnú hodnotu nesplatených úverov, emitovaných cenných papierov, návratných finančných výpomocí všetkých zložiek verejnej správy a štátnych záruk dosiahol ku koncu roka 2002 výšku 475 670 mil. Sk. Výšku dlhu podľa jednotlivých zložiek verejnej správy poskytuje nasledujúci prehľad (v mil. Sk):

Zložky verejnej správy	2001	2002	Zmena	
Štátny dlh1)	365 828	386 208	20 380	
Štátne fondy	38 244	1 118	-37 126	
Fond národného majetku	15 539	597	-14 942	
Slovenský pozemkový fond	0	0	0	
Sociálna poisťovňa	0	0	0	
Národný úrad práce	0	0	0	
Zdravotné poisťovne	3 391	2 823	-568	
Vyššie územné celky	x	0	0	
Obecná samospráva	12 725	14 609	1 884	
Slovenská konsolidačná, a.s.	12 301	10 220	- 2 081	
Príspevkové organizácie	292	2 068	1 776	
- konsolidácia	-15 363	-7 526	7 837	
Konsolidovaný verejný dlh spolu 	432 957	410 117	-22 840	
Štátne záruky2)	60 124	65 553	5 429	
Konsolidovaný verejný dlh podľa ESA 95 	493 081	475 670	- 17 411	

1) bez ostatných záväzkov v roku 2001 vo výške 1 710 mil. Sk a v roku 2002 vo výške 2 227 mil. Sk, ktoré nesúvisia s peňažnými pôžičkami
2)  Štátne záruky v sume 65 553 mil. Sk pozostávajú z rizikových záruk 56 933 mil. Sk podrobne špecifikovaných v prílohe č. 1 časť 3.1. a z rizikovej časti osobitnej záruky vlády 8 620 mil. Sk 

	Medziročný pokles celkového verejného dlhu o 17 411 mil. Sk súvisí s rozhodnutím vlády použiť 59 100 mil. Sk prostriedkov z privatizácie v roku 2002 na splatenie časti štátneho dlhu. Ďalšia časť prostriedkov z privatizácie sa použila na splatenie úveru FNM SR z roku 2001 a na úhradu zostávajúcich dlhopisov FNM SR nesplatených do konca roka 2001, čo sa prejavilo na znížení dlhu FNM SR o 14 942 mil. Sk.
	Zvýšenie štátneho dlhu len o 20 380 mil. Sk je podstatne nižšie ako vykázaný schodok štátneho rozpočtu v roku 2002, a to v dôsledku uvedenej splátky použitím prostriedkov z privatizácie. Zároveň bol tento pozitívny vplyv na štátny dlh čiastočne kompenzovaný prevzatím dlhov zrušených štátnych fondov. Podrobnejšia charakteristika štátneho dlhu a jeho financovania je uvedená v ďalšom texte.
Výrazné zníženie dlhu štátnych fondov o 37 126 mil. Sk súvisí so zrušením deviatich štátnych fondov ku koncu roka 2001 (ich činnosť prešla na príslušné ministerstvá) a následným prebratím ich dlhu do štátneho dlhu. Išlo o dlh z nesplatených bankových úverov vo výške 28 454 mil. Sk, ktoré v minulých rokoch prijal najmä Štátny fond cestného hospodárstva na výstavbu diaľnic a na zabezpečovanie úloh štátnych fondov v poľnohospodárstve. Zostávajúca časť dlhu štátnych fondov vo výške 9 790 mil. Sk predstavovala pôžičky poskytnuté štátnym rozpočtom na výstavbu diaľnic a na riešenie dôsledkov extrémneho sucha v poľnohospodárstve. Tento dlh bol v roku 2001 predmetom konsolidácie.
	Dlh zdravotných poisťovní predstavuje návratné finančné výpomoci poskytnuté zo štátneho rozpočtu v minulých rokoch. Jeho pokles v roku 2002 sa dosiahol splatením 568 mil. Sk do štátneho rozpočtu. Tento dlh je predmetom konsolidácie.
	Dlh obcí tvoria kumulované záväzky, ktoré vznikli z prijatých bankových úverov, z emisií komunálnych obligácií a zmeniek, návratných finančných výpomocí a pôžičiek zo Štátneho fondu rozvoja bývania a bývalého Štátneho fondu životného prostredia.
	Dlh Slovenskej konsolidačnej, a. s. predstavuje úver, ktorý NBS poskytla bývalej Konsolidačnej banke Bratislava na financovanie prevzatých pohľadávok ŠBČS vzniknutých poskytnutím úverov pred rokom 1990 na tzv. trvalo sa obracajúce zásoby.

2.1. Štátny dlh a jeho financovanie
Štátny dlh v roku 2002 tvoril nesplatený dlh štátu z predchádzajúcich rokov, dlh delimitovaný z bývalého Štátneho fondu cestného hospodárstva a krátkodobý dlh, ktorý vyplynul zo schodku štátneho rozpočtu za rok 2002. 
Zákon o štátnom rozpočte na rok 2002 stanovil, že štátny dlh z predchádzajúcich rokov, vrátané dlhu bývalého Štátneho fondu cestného hospodárstva, sa bude financovať novými emisiami štátnych dlhopisov (ŠD) a použitím prostriedkov štátnych finančných aktív (ŠFA). Krátkodobý dlh vyplývajúci z priebežného schodku štátneho rozpočtu sa mohol financovať emisiami štátnych pokladničných poukážok (ŠPP), prijatými úvermi a vydanými štátnymi dlhopismi. Ďalším zdrojom financovania štátneho dlhu sú aj účelové prostriedky nepoužité na splatenie štátneho dlhu z predchádzajúceho roka.
V súlade s platnými zásadami financovania štátneho dlhu Ministerstvo financií zapojilo do financovania štátneho dlhu peňažné prostriedky z minulého roka v sume 5 406,5 mil. Sk. Ide o zostatok zdrojov krytia štátneho dlhu z roku 2001, ktorý vznikol ako saldo vykázaného schodku vo výške 44 370,5 mil. Sk a zdrojov jeho krytia v sume 49 777,0 mil. Sk.
V priebehu roku 2002 sa potreby štátneho dlhu a priebežného schodku financovali zákonom vymedzenými zdrojmi v objemoch a štruktúre takto (v mil. Sk):

Text	Počiatočný
stav k 31.12.2001	Kredit	Debet	Konečný
stav k 31.12.2002	
1. ŠPP r. 2002	0,0	36 773,5	0,0	36 773,5	
2. ŠD na schodok r. 2002	8 048,2	11 974,0	8 048,2	11 974,0	
3. Úvery na schodok r. 2002	0,0	3 877,3	0,0	3 877,3	
4. ŠPP r. 2001	37 194,8	2 180,2	39 375,0	0,0	
5. ŠFA	2 637,8	65 101,1	58 878,5	8 860,4	
6. Mimorozpočtové prostriedky	1 750,6	2 607,8	2 067,7	2 290,7	
7. Vládne úvery	85,7	13 546,1	9 702,9	3 928,9	
8. Emisie ŠD na splátky istín
št. dlhu a št. dlhopisov	59,9	49 040,7	42 068,5	7 032,1	
Spolu	49 777,0	185 100,7	160 140,8	74 736,9	
9. Schodok ŠR r.2001	-44 370,5	44 370,5	0,0	0,0	
10.Schodok ŠR r.2002	0,0	0,0	51 642,0	-51 642,0	
Celkomx)  	5 406,5	229 471,2	211 782,8	23 094,9	

x) súhlasí so stavom úhrnného evidenčného účtu štátu v Národnej banke Slovenska

  Ako vyplýva z údajov tabuľky, na financovanie štátneho dlhu v roku 2002 získalo ministerstvo financií celkové zdroje 185 100,7 mil. Sk. 
Schodok štátneho rozpočtu v priebehu roku 2002 bol krytý troma formami, a to emisiami štátnych pokladničných poukážok, prijatými úvermi a emisiami štátnych dlhopisov. 
Ministerstvo financií vydalo štátne pokladničné poukážky v celkovej sume 36 773,5 mil. Sk. Emitované boli v dematerializovanej podobe s lehotou splatnosti do jedného roka, v menovitej hodnote 1,0 mil. Sk a na peňažný trh ich uvádzala Národná banka Slovenska ako agent štátu. Primárny predaj ŠPP sa uskutočňoval formou aukcií v Národnej banke Slovenska, ktoré sa konali podľa schváleného harmonogramu emisií na príslušný štvrťrok. Hlavnými investormi nákupu ŠPP boli komerčné banky, poisťovne a obchodníci s cennými papiermi, ktorí majú povolený vstup na primárny trh. 
	V prvom štvrťroku 2002 sa vzhľadom na priaznivý vývoj schodku štátneho rozpočtu ŠPP neemitovali. Od apríla do novembra sa uskutočnilo 32 emisií ( v II. štvrťroku 12, v III. – 11a vo IV. – 9 emisií), z ktorých bolo 18 s lehotou splatnosti 364 dní a podľa potreby sa uskutočnili aj emisie s lehotami splatnosti 91, 56, 35 a 14 dní, ktoré boli aj v roku 2002 splatené. Všetky aukcie prebiehali tzv. americkou metódou, pri ktorej sú prijímané cenovo najvýhodnejšie ponuky. Priemerná úroková sadzba dosiahnutá na aukciách v II. a III. štvrťroku sa pohybovala od 7,702% p.a. do 8,321% p.a.  V III. štvrťroku, vzhľadom na vývoj situácie na medzibankovom peňažnom trhu, úrokové sadzby začali mierne  klesať. Priemerná úroková sadzba zo všetkých emisií ŠPP dosiahla 7,794 % p.a., čo je približne na úrovni roku 2001 (pre porovnanie priemerná úroková sadzba z príslušného BRIBORu predstavovala 7,83% p.a.) a priemerná úroková sadzba zo ŠPP emitovaných v roku 2002 a splatných v roku 2003 dosiahla 7,364% p.a.
	Porovnanie vývoja akceptovaných výnosov do splatnosti z emisií ŠPP a príslušného BRIBOR-u v roku 2002 znázorňuje nasledujúci graf:

Ďalším zdrojom krytia schodku štátneho rozpočtu boli emisie štátnych dlhopisov, ktoré Ministerstvo financií emitovalo v súlade s § 11 zákona č. 586/2001 Z. z. o štátnom rozpočte v sume 11 974,0 mil. Sk a prijaté úvery v sume 3 877,3 mil. Sk.
Súčasťou zdrojov financovania boli prostriedky štátnych finančných aktív v sume 65 101,1 mil. Sk, rôzne mimorozpočtové príjmy vedené na bežných účtoch, príjmy z výnosu lotérií, stávkových hier a prechodné prostriedky na účte cudzích prostriedkov v celkovej sume 2 607,8 mil. Sk, príjmy zo splátok zahraničných vládnych úverov a vládnych pohľadávok, 13 546,1 mil. Sk, ako aj peňažné prostriedky z emisií štátnych dlhopisov v sume 49 040,7 mil. Sk. Finančné prostriedky vo výške 2 180,2 mil. Sk boli preúčtované z rozpočtu kapitoly Štátny dlh a následne použité na splatenie menovitej hodnoty štátnych pokladničných poukážok z roku 2001.   
Z takto získaných  zdrojov sa v roku 2002 splatili potreby štátneho dlhu v celkovej sume 160 140,8 mil. Sk, konkrétne:
-	istiny štátnych dlhopisov z predchádzajúcich rokov 58 390,0 mil. Sk,
-	istiny zo štátnych rehabilitačných dlhopisov I. a II. oprávneným majiteľom 21,2 mil. Sk,
-	záväzky z medzinárodných pôžičiek SAL a ERL, prijatých v r.1991 na podporu platobnej bilancie bývalej čs. federácie v celkovej výške 1 360,5 mil. Sk,
-	záväzky v zmysle „Dohody o úvere kupujúceho“ uzavretej medzi Ministerstvom financií a Banque Nationale de Paris 351,5 mil. Sk,
-	záväzky prevzaté od Štátneho fondu cestného hospodárstva v celkovej výške 3 722,7 mil. Sk,
-	záväzky voči Investičnej banke a.s. Praha, za úver poskytnutý na financovanie integračnej akcie KŤUK Dolinská na Ukrajine 361,4 mil. Sk.
-	záväzky z emisií štátnych pokladničných poukážok, ktoré kryli časť schodku roku 2001 v menovitej hodnote 39 375,0 mil. Sk,
-	schodok štátneho rozpočtu roku 2001 vo výške 44 370,5 mil. Sk. 
Ministerstvo financií zo získaných zdrojov štátnych finančných aktív v roku 2002 poskytlo návratnú finančnú výpomoc 580,0 mil. Sk mestu Košice. Na základe uznesení vlády č. 1027/2002 a č. 1201/2002 tiež z nich bolo poukázaných 850,0 mil. Sk na čiastočné odškodnenie židovských obetí holokaustu v SR. 
Príjem z deblokácie vládnej pohľadávky SR v Rusku v sume 6 098,8 mil. Sk bol preúčtovaný do príjmov štátneho rozpočtu na krytie výpadkov niektorých rozpočtovaných príjmov. 
    	Finančné prostriedky z pôžičky EFSAL v sume 2 591,0 mil. Sk, ktoré boli prijaté v roku 2001 na reštrukturalizáciu podnikovej a finančnej sféry, sa preúčtovali na účet prostriedkov z prijatých zahraničných úverov, aby kryli zvýšený schodok štátneho rozpočtu roku 2002 nadväzne na ustanovenia paragrafu 11 zákona o štátnom rozpočte na rok 2002. 
Z mimorozpočtových prostriedkov, ktoré boli súčasťou súhrnného účtu štátu  sa uhradili platby v sume 2 067,7 mil. Sk a ich stav k 31.12.2002 predstavoval 2 290,7 mil. Sk.
Po zohľadnení zostatku voľných zdrojov financovania štátneho dlhu, ktoré prešli z roku 2001 vo výške 5 406,5 mil. Sk, prebytok zdrojov z financovania sa prejavil v zostatku súhrnného evidenčného účtu štátu k 31.12.2002 vo výške 23 094,9 mil. Sk. 

2.2. Ostatná zadlženosť verejnej správy

2.2.1. Slovenská televízia a Slovenský rozhlas

	Obidve verejnoprávne inštitúcie vykázali k 31.12.2002 tieto neuhradené záväzky v mil. Sk:

Záväzky voči				Slovenská televízia	Slovenský rozhlas     	   Spolu
Slovenským telekomunikáciám		199					
Zahraničným veriteľom			196					
Domácim veriteľom				199					
Penalizačné faktúry				  10					
Nevyplatené honoráre			  20					
Odpisy						372					
Spolu						996			137		       1 133

	Záväzky Slovenského rozhlasu sú v celej hodnote v lehote splatnosti.

2.2.2. Príspevkové organizácie Ministerstva zdravotníctva SR

Súhrnne tieto organizácie vykázali k 31.12.2002 celkové krátkodobé záväzky v hodnote 19 376 mil. Sk. Ich rozhodujúca časť je vytvorená v zdravotníckych zariadeniach ako dôsledok neuhrádzania faktúr, ktoré predložili dodávatelia tovarov,  služieb a investičných prác, ako aj neuhradeného poistného za zamestnancov voči fondom sociálneho zabezpečenia. V porovnaní so stavom ku koncu roka 2001 vzrástli o 2 504 mil. Sk.

2.2.3. Štátne rozpočtové organizácie

	K 31.12.2002 vykázali tieto organizácie v súhrne krátkodobé záväzky v celkovej výške 11 187 mil. Sk. Tvoria ich záväzky z obchodného styku 3 369 mil. Sk, záväzky voči zamestnancom 829 mil. Sk, záväzky zo sociálneho zabezpečenia 1 054 mil. Sk, daňové záväzky 313 mil. Sk a ostatné záväzky 5 622 mil. Sk. Oproti roku 2001 poklesli o 3 706 mil. Sk.